
转讜住驻讜转





	讛讻讗 讘拽讚专讛 讞讚砖讛 注住拽讬谞谉. 讜诪砖讜诐 诇讘讜谉 专注驻讬诐 谞讙注讜 讘讛 讜讬砖 谞讝讛专讬诐 砖诇讗 诇讘砖诇 讘转讞诇讛 讘拽讚专讛 讞讚砖讛 讜诇讗 讛讬讗 讚讛讻讗 讘拽讚专讛 专拽谞讬转 讚讗讝 砖讬讬讱 讘讛 诇讘讜谉 专注驻讬诐 砖砖讜驻转讛 拽讜讚诐 砖诪讘讬讗 讛诪讬诐 讗讘诇 讻砖诪讘砖诇讬谉 讘讛 诪讗讻诇 诇讗 砖讬讬讱 讘讛 诇讘讜谉 专注驻讬诐: 诪讜诇讙讬谉 讛专讗砖 讜讛专讙诇讬诐. 讗讘诇 讻诇 讙讜驻讜 砖诇 讙讚讬 讗住讜专 讛讜讗讬诇 讜讬讻讜诇 讘讛驻砖讟 讛拽诇讛 诇注砖讜转 讟驻讬: 讜讗讬谉 诪驻讬讙讬谉 讗讜转谉 讘爪讜谞谉 讻讚讬 诇讞住诪谉 讜讗诐 讘砖讘讬诇 诇讗驻讜转 讛专讬 讝讛 诪讜转专. 讜转讬诪讛 讚讗诪专 诇注讬诇 讗住讜专 诇讞住诪谉 讗注''驻 砖讛讜讗 注讜砖讛 谞诪讬 讻讚讬 诇爪诇讜转 注诇讬讛诐 讜讬''诇 讚砖讗谞讬 讘讬谉 专注驻讬诐 诇转谞讜专 讚转谞讜专 (砖讗谞讬) 讻讬讜谉 讚讛讜讗 注讜砖讛 注''讬 诪砖拽讬谉 砖讗谞讬 讚讗讬谞讜 讜讚讗讬 讞讜住诪谉: 讜讗讬谉 讗讜驻讬谉 讘驻讜专谞讬 讞讚砖讛 砖诪讗 转驻讞转. 讜讗''转 讜讛讗 讗诪专讬谞谉 诇注讬诇 讜讗诐 讘砖讘讬诇 诇讗驻讜转 诪讜转专 讜讬''诇 讚讛讻讗 砖讗谞讬 讘驻讜专谞讬 砖讛讜讗 讙讚讜诇 讜讬砖 诇讞讜砖 讬讜转专 砖诪讗 转驻讞转: 讗讬谉 谞讜驻讞讬谉 讘诪驻讜讞 讻讜'. 驻讬专砖 专''讬 诪讚诇讗 诪驻诇讬讙 讘讬谉 诪驻讜讞 砖诇 讗讜诪谞讬谉 讜讘讬谉 诪驻讜讞 砖诇 讘注诇 讛讘讬转 讻讬 讛讬讻讬 讚诪驻诇讬讙 讘砖诇 讗讜诪谉 讘讬谉 诪驻讜讞 诇砖驻讜驻专转 诪砖诪注 讚讻诇 讛诪驻讜讞讬谉 讗住讜专讬诐 讗驻讬诇讜 砖诇 讘注诇 讛讘讬转 谞诪讬 讜讬砖 诇讬讝讛专 砖诇讗 诇谞驻讞 讘讜 讻诇诇 诪讬讛讜 讛注讜诇诐 谞讛讙讜 讘讜 讛讬转专 注''讬 诇讛驻讻讜 诪诇诪注诇讛 诇诪讟讛 讜讗讜诪专 诪''讜 讛专''专 驻专抓 谞''注 讚讬砖 诇讚讞讜转 诪讛 砖驻讬专' 诪讚诇讗 诪驻诇讬讙 讜讻讜' 讚砖诪讗 讛讗 注讚讬驻讗 诇讬讛 讚讻讜诇讬 讘砖诇 讗讜诪谉 拽讗 诪讬讬专讬: 讜注讜讚 讗诪专 专' 讗诇讬注讝专 注讜诪讚 讗讚诐 讻讜'. 驻专砖''讬 讚诪砖讜诐 讚拽讗诪专 专''讗 讞讚讗 诇注讬诇 讙讘讬 谞讜讟诇 讗讚诐 拽讬住诐 拽讗诪专 讛讻讗 讜注讜讚 讗讞专讬转讬 诇拽讜诇讗 讜讛拽砖讛 专砖''讬 讛讗 讗驻住拽讜 讘诪讬诇讬 讟讜讘讗 讘讗讬谉 诪讜爪讬讗讬谉 讛讗讜专 讜讛讬讬谞讜 讘诪诇转讗 讗讞专讬转讬 讚诇讗. 讗诪专讜 讘讛 专讘讬 讗诇讬注讝专 讜专讘谞谉 讜讗''讻 诇讗 砖讬讬讱 讘讬讛 诇诪讬诪专 讜注讜讚 讚讛讻讬 诪讜讻讞 讘注讬专讜讘讬谉 (讚祝 讻讙. 讜砖诐) 讚讻诇 讛讬讻讗 讚讗驻住拽讜讛 讘讚讘专 讚诇讗 讗讬讬专讜 讘讛 诇讗 砖讬讬讱 诇诪讬诪专 讜注讜讚 注''讻 谞专讗讛 诇驻讬专讜砖 专砖''讬 讚讛讙专住讗 诪讛诪砖谞讛 诪砖讜讘砖转 讛讬讗 讘住驻专讬诐 讜讛讗 讚讗诪专 专' 讗诇讬注讝专 注讜诪讚 讗讚诐 讻讜' 讬砖 诇讛讬讜转 拽讜讚诐 讛讛讬讗 讚讗讬谉 诪讜爪讬讗讬谉 讜讻讜' 讜拽砖讛 讚讗''讻 讙诐 住讚专 讛讙诪' 讗讬谞讜 讻诪砖驻讟 讜专''转 讗讜诪专 讚讛讬讻讗 讚讛讜讜 转专讜讬讬讛讜 诇拽讜诇讗 砖驻讬专 拽讗诪专 讜注讜讚 讗注''讙 讚讗驻住拽讜 讘诪讬诇讬 讗讞专讬谞讬 讜讛讗 讚讗诪专讬谞谉 讘注讬专讜讘讬谉 讚诇讗 砖讬讬讱 诇诪讬诪专 讜注讜讚 讛讬讬谞讜 讛讬讻讗 讚讛讜讜 讞讚讗 诇讞讜诪专讗 讜讞讚讗 诇拽讜诇讗 讜讛讗 讚讗驻住拽讜讛 讝讛讜 诇驻讬 砖专讜爪讛 诇砖谞讜转 诪讬诇讬 讚讗讜专 讙讘讬 讛讚讚讬:





专讘讬谞讜 讞谞谞讗诇

讜讘注讬谞谉 诇诪驻砖讟 诪讛讗 [讘讛讗] 讚转谞谉 讚专住讛 讗讜 砖讟专驻讛 讘讻讜转诇 讗讜 砖专爪爪转讛 讘讛诪讛 讜讛讬讗 诪驻专讻住转 讜砖讛转讛 诪注转 诇注转 讜砖讞讟讛 讻砖专讛 讜转谞讬 注诇讛 专' 讗诇注讝专 讘谉 讗谞讟讬讙谞住 讗讜诪专 诪砖讜诐 专' 讗诇讬注讝专 讘谉 讬谞讗讬 讗驻讬' 砖讛转讛 诪注转 诇注转 爪专讬讻讛 讘讚讬拽讛 讜讻讬讜谉 砖爪专讬讻讛 讘讚讬拽讛 诇讗 砖讞讟讬谞谉 诇讛 讘讬讜"讟 讻砖诐 砖讗讬谉 诪诇讘谞讬诐 讛专注驻讬诐. 讜讗讜拽讬诪谞讗 诪砖讜诐 讚爪专讬讱 诇讘讜讚拽谉. 讜讚讞讛 专' 讝讬专讗 讜讗诪专 讗谞谉 诪驻谞讬 砖爪专讬讱 诇讞住诪谉 诪转谞讬谞谉 诇讛. 



转"专 讗讞讚 讛诪讘讬讗 讗转 讛讗讜专 讜讗讞讚 砖讜驻转 拽讚讬专讛 讞讚砖讛 讘诇讗 诪讬诐. 



讜诪砖讜诐 诇讬讘讜谉 谞讙注讜 讘讛. 讜讗讞讚 谞转谉 讘讛 诪讬诐 讜讗讞讚 谞转谉 讘讛 讘砖专 讜讗讞讚 谞转谉 讘讛 转讘诇讬谉 讜讗讞讚 诪讙讬住 讘讛 讻讜诇谉 讞讬讬讘讬谉 讜讛讜讗 砖讛讬讛 讗讜专 诪拽讜讚诐 诇讻谉 砖讻讜诇谉 注砖讜 诪注砖讛 讛谞讜转谉 注爪讬诐 诪砖讜诐 诪讚诇讬拽 讜讛谞讜转谉 诪讬诐 诪砖讜诐 诪讞诪诐 讜讛谞讜转谉 讘砖专 诪砖讜诐 诪讘砖诇 讻讜'. 讜讗诐 诇讗 讛讘讬讗 讛讗讜专 讗诇讗 讗讞专 讻讜诇谉 讗讬谞讜 讞讬讬讘 讗诇讗 讛谞讜转谉 讛讗讜专 讘诇讘讚:




转"专 转谞讜专 讜讻讬专讬诐 讞讚砖讬诐 谞讟诇讬谉 讘讞爪专 讻砖讗专 讛讻诇讬诐 讗讘诇 讗讬谉 住讻讬谉 讗讜转谉 讘砖诪谉. 讜讗讬谉 讟砖讬谉 讗讜转谉 讘诪讟诇讬转 讜讗讬谉 诪驻讬讙讬谉 讗讜转谉 讘爪讜谞谉 诇讞住诪谉 讻讚讬 诇转拽谞谉 讜讗诐 讘砖讘讬诇 诇讗驻讜转 诪讜转专. 



转"专 (讗讬谉) 诪讜诇讙讬谉 讗转 讛专讗砖 讜讗转 讛专讙诇讬诐. 驻讬专讜砖 诪专转讬讞讬谉 讗讜转谉 讘讞诪讬谉 诇讛注讘讬专 讛砖讬注专 诪注诇讬讛谉 讜诪讛讘讛讘讬谉 讗讜转谉 讘讗讜专 讗讘诇 诇讗 讟讜驻诇讬谉 讗讜转诐 讘讞专住讬转 讜诇讗 讘讗讚诪讛. 讜讗讬谉 讙讜讝讝讬谉 讗讜转谉 讘诪住驻专讬诐 讜讗讬谉 讙讜讝讝讬谉 讛讬专拽 讘转住驻讜专转 砖诇讜 讗讘诇 诪转拽谞讬谉 讗转 讛拽讜谞讚住 讜讗转 讛注讻讘讬讜转. 



讜诪住讬拽讬谉 讜讗讜驻讬谉 讘驻讜专谞讬 讜诪讞诪讬谉 讞诪讬谉 讘讗谞讟讬讻讬. 驻讬专讜砖 讗谞讟讬讻讬 讻讚转谞谉 讗谞讟讬讻讬 讗注"驻 砖讙专讜驻讛 讗讬谉 砖讜转讬谉 诪诪谞讛 讜讛谞讬 诪讬诇讬 讘砖讘转 讗讘诇 讘讬讜"讟 诪讜转专. 讜讗讬谉 讗讜驻讬谉 讘驻讜专谞讬 讞讚砖讛 砖诪讗 转驻讞转:




转"专 讗讬谉 谞讜驻讞讬谉 讘讗讜专 讘诪驻讜讞 讗讘诇 谞讜驻讞讬谉 讘砖驻讜驻专转 讜讗讬谉 诪转拽谞讬谉 讛砖驻讜讚 讜讗讬谉 诪讞讚讚讬谉 讗讜转讜 讜讗讬谉 驻讜爪注讬谉 拽谞讛 诇爪诇讜转 讘讜 诪诇讬讞 讗讘诇 驻讜爪注讬谉 讗讙讜讝讬诐 讘诪讟诇讬转 讜讗讬谉 讞讜砖砖 诪砖讜诐 拽专讬注讛:
讗诇讜 讻讜诇谉 驻砖讜讟讜转 讛谉 讜讛诇讻讜转 讛谉:






专砖讘"讗

(讗"谞) [讗诪专 诇讬讛]  讗谞谉 诪驻谞讬 砖爪专讬讱 诇讞住诪谉 诪转谞讬谞谉 诇讛. 讜讗讬讻讗 诪讗谉 讚驻住拽 讻专讘讬 讝讬专讗 讚讗住讜专  讜诪驻专砖 诇讛讛讬讗 诪驻谞讬 砖爪专讬讱 (诇讞诪谉) 诇讘讚拽谉, 讜讬砖 诪讬 砖驻讜住拽 诇讛转讬专 讻专讘讬 讬专诪讬讛  讚诪驻专砖 诇讛 诪驻谞讬 砖爪专讬讱 诇讞住诪谉, 讜讻谉 谞专讗讛 诇讬 讞讚讗 讚住驻拽 讘砖诇 讚讘专讬讛诐 讛讬讗  讜诇拽讜诇讗, 讜注讜讚 谞拽讬讟 讘住诪讜讱 讘专注驻讬诐 讟注诪讗 讚爪专讬讱 诇讞住诪谉 讚讗诪专讬谞谉 砖讜驻转  讗转 讛拽讚专讛 诪讗讬 拽讗 注讘讬讚 讗诪专 专讘讬 砖诪注讜谉 讘谉 诇拽讬砖 讛讻讗 讘拽讚专讛 讞讚砖讛 注住拽讬谞谉 讜诪砖讜诐  诇讘讜谉 专注驻讬诐 谞讙注讜 讘讛, 讜讛讬讬谞讜 诪砖讜诐 讞住讬诪讛 讚讗讬讻讗 讞讟讗转 讘砖讘转 诪砖讜诐 诪讻讛  讘驻讟讬砖, 讚讗讬 诪砖讜诐 讘讚讬拽讛 诇讬讻讗 讞讟讗转 讘砖讘转 讚讘讬谉 谞诪爪讗转 砖诇讬诪讛 讘讬谉  谞砖讘专讛 诇讗讜 诪讬讚讬 讚讗讬转 讘讬讛 讞讟讗转 拽讗 注讘讬讚, 讻讱 谞专讗讛 诇讬.
讜诪讻诇 诪拽讜诐  诇讚讬讚谉 讚拽讬讬诪讗 诇谉 讘诪讜拽爪讛 讻专讘讬 讬讛讜讚讛 谞专讗讛 砖讗讬谉 讘讜讚拽讬谉 讗讜转讜 讗诇讗 讘诪拽讜诐  砖讗讬谞讜 爪专讬讱 诇讟诇讟诇讜 诪砖诐 讗诐 讬诪爪讗 讟专讬驻讛, 讚讗驻讬诇讜 诇专讗讜转 讗转 讛讟专讬驻讛 讘注诇诪讗 讗住专讜  讘讬专讜砖诇诪讬 讘驻专拽 讗讬谉 爪讚讬谉 (讛"讛) 诇专讗讜转 讗诇讗 讘诪拽讜诐 砖讗讬谉 爪专讬讱 诇讟诇讟诇讜, 讚讙专住讬谞谉  讛转诐 讘注讜谉 拽讜诪讬 [诇讜讬] 诪讛讜 诇讛专讗讜转 讗转 讛讟专讬驻讛 讘讘讬转 讗驻诇 讗诪专 诇讜 讗驻讬拽 诇讘专 专讘讬  讗诪讬 [讘注讬] 砖诪注讬谞谉 讗讬谉 专讜讗讬谉 讗转 讛谞讙注讬诐 讘讘讬转 讗驻诇 砖诪注讬谞谉 讗讬谉 专讜讗讬谉 讗转  讛讟专讬驻讛 讘讘讬转 讗驻诇 讗诪专 专讘 讬讜住讬 讘专 讘讜谉 讜诇讗 诪讟注诐 讛讝讛 讗诇讗 砖诪讗 讬诪爪讗 讟专讬驻讛  讜讬讛讗 讗住讜专 诇讟诇讟诇讛, 讜讻谉 讗诪专讜 讘砖讘转 讘砖诇讛讬 驻专拽 诪讬 砖讛讞砖讬讱 (砖讘转 拽谞讜, 讘) 讚诇讜讬 住讘专  讘诪讜拽爪讛 [讻专"讬] 讜诇讗 讞讝讬 讘讬讜诪讗 讟讘讗 讗诇讗 讗拽讬拽诇转讗. 讜转诪讛 讗谞讬 砖诇讗 专讗讬转讬 诇讗讞讚  诪谉 讛诪讞讘专讬诐 砖讛讘讬讗讛 讘讞讬讘讜专诐.



讜讗讞讚 诪讙讬住 讛拽讚专讛 讻讜诇谉  讞讬讬讘讬谉. 诪砖讜诐 讚讗祝 讛诪讙讬住 诪拽专讘 讗转 讘讬砖讜诇讜, 讘砖讘转 驻专拽 讻讬专讛  讻转讘转讬 讬讜转专.



转谞讜专 讜讻讬专讬诐 讗讬谉 住讻讬谉 讗讜转谉 [讘]砖诪谉 讜讗讬谉 诪驻讬讙讬谉  讗讜转谉 讘爪讜谞谉 讻讚讬 诇讞住诪谉. 讜讗诐 转讗诪专 转讬驻讜拽 诇讬 讚讗住讜专 诇讞住诪谉 注诇 讛讗砖 讜诇讗驻讜转  讜诇讘砖诇 讘讛谉 诪驻谞讬 砖诪转讞住诪讬谉, 讬砖 诇讜诪专 讚讗讬谉 讗诇讜 爪专讬讻讬诐 讞讬住讜诐 讚讗驻讬讬讛  讗诇讗 讗驻讬诇讜 讘爪讜谞谉 诪转讞住诪讬谉 讜讗住讜专. 讜诪讬讛讜 诪讛讛讬讗 讚砖讜驻转 讗转 讛拽讚专讛 砖诪注讬谞谉 砖讗住讜专  诇讘砖诇 讘讬讜"讟 讘拽讚专讛 讞讚砖讛 砖诇讗 讛讜讞讝专讛 诇讻讘砖讜谞讜转, 讜讙专住讬谞谉 讘讬专讜砖诇诪讬 讘诪讜注讚 拽讟谉  (驻"讗 讛"讟) 专讘讬 讬讜讚谉 讘专讘讬 讬砖诪注讗诇 讗讜专讬 诪讚讜讞拽 诇讛讘讬讗 讻讬专讛 讞讚砖讛 诪讘讬转 讛讗讜诪谉  讜诇砖驻讜转 注诇讬讛 拽讚专讛 讘讬讜"讟. 讜讛讗 讚讗诪专讬谞谉 讜讗诐 讘砖讘讬诇 诇讗驻讜转 讛专讬 讝讛  诪讜转专 诇讗 诇讛驻讬讙谉 讘爪讜谞谉 拽讜讚诐 砖讬讜住拽讜 拽讗诪专 砖讛专讬 诪转讞住诪讬谉 讜讗讬谉 诪转讬专讬谉 诪砖讜诐  爪讜专讱 讗驻讬讬讛 砖讝讜 讛讬讗 砖砖谞讬谞讜 讗讬谉 诪诇讘谞讬谉 讗转 讛专注驻讬诐, 讗诇讗 砖讗诐 讛讜住拽讜 讛专讘讛  讜讞讜砖砖 砖诇讗 转砖专祝 讛驻转 讘转谞讜专 诪讜转专 讜讻谉 驻讬专砖 专砖"讬 讝"诇. 讜诪讬讛讜 拽砖讬讗  诇讬 讚讗诐 讻谉 诪讗讬 诇诪讬诪专 驻砖讬讟讗, 讜注讜讚 讚诪住转诪讗 诪讗讬 讚讗住专 讛转讬专 诪砖讜诐 诇讗驻讜转, 讗讘诇  讘诪拽爪转 讛转讜住驻讜转 专讗讬转讬 砖讻转讘讜 讚诇讬讘讜谉 专注驻讬诐 讛讜讬 转讬拽讜谉 讙诪讜专 讗讘诇 讘转谞讜专 诇讬讻讗  转讬拽讜谉 讙诪讜专 讗诇讗 转讬拽讜谉 诪讜注讟 讜诇爪讜专讱 讗驻讬讬讛 讛转讬专讜.



诪转谞讬': 讜注讜讚 讗诪专 专' 讗诇讬注讝专. 讻转讘 专砖"讬 讝"诇 [讜拽砖讬讗 诇讬] 讚讛讗 讗驻住拽讜讛  专讘谞谉 讘诪讬诇讬 讟讜讘讗 讘讗讬谉 诪讜爪讬讗讬谉 讗转 讛讗讜专 讜讛谞讱 讚讘讛讚讬讛 讜讛谞讬 诪讬诇转讗 讗讞专讬转讬 诇讗讜  诪诇转讬讛, 讜讗诪讗讬 诇讗 讗讜转讘讬谞讬讛 讘注讬专讜讘讬谉 (讻讙, 讗) 讙讘讬 讜注讜讚 讚专' 讬讛讜讚讛 讘谉 讘讘讗  讚讗讜转讘讬讛 诪专讘讬 讗诇讬注讝专 讚住讜讻讛 讜砖谞讬谞谉 讛转诐 诇讗 讗驻住拽讜讛 讗诇讗 讘诪诇转讬讛 讜讗诇讜  讗讜转讘讬谞讬讛 诪讛讗 诇讗 讛讜讛 诪爪讬 诇砖谞讜讬讬 讛讻讬, 讜注诪讚 讝讛 诇专讘讬谞讜 讝"诇 讘拽讜砖讬讗. 讜讛专讝"讛  讝"诇 转讬专抓 讚讛讻讗 诇讗 讗讞砖讘讬讛 讛驻住拽讛 讚讻讬讜谉 讚讗诪专 专讘讬 讗诇讬注讝专 诪讙讘讘  讜诪讚诇讬拽 讻诇 讛谞讬 讗讞专讬谞讬 讘讛讜爪讗讜转 讗讜专 讜讘诇讘讜谉 专注驻讬诐 讛讻诇 讘注谞讬谉 讗讞讚, (讜讻诇)  [讜讻讬讜谉] 砖讛转讞讬诇 讘讛讚诇拽讛 住讚专讜 讗讞专讬讜 注谞讬讬谞讬 讛讚诇拽讛.





讛诪讗讬专讬

讘讛诪讛 砖谞讜诇讚 讘讛 住驻拽 注讚 砖诪转讜讱 讗讜转讜 讛住驻拽 转讛讗 讗讜转讛 讘讛诪讛 爪专讬讻讛 讘讚讬拽讛 诇讗讞专 砖讞讬讟讛 讻讙讜谉 谞驻诇讛 诪谉 讛讙讙 讜诇讗 注诪讚讛 讜砖讞讟讜讛 讗讞专 砖讛讬讬转 诪注转 诇注转 砖爪专讬讻讛 讘讚讬拽讛 讻谞讙讚 讻诇 讛讞诇诇 注讚 讛拽讚拽讜讚 注讚 讛讬专讱 讗诐 讬诪爪讗 讘讛 讟专驻讜转 讗诐 诇讗讜 讻诪讜 砖讬转讘讗专 讘砖诇讬砖讬 砖诇 讞讜诇讬谉 讜讻谉 住驻拽 讚专讜住讛 讜讻讬讜爪讗 讘讗诇讜 讛讜讗讬诇 讜讘砖注转 砖讞讬讟讛 砖讜讞讟 注诇 讛住驻拽 诪驻谞讬 讛专讬注讜转 砖谞讜诇讚 讘讛 讜砖专讗讜讬 诇讛注诇讜转 讗讬住讜专讛 注诇 诇讘 讗讬谉 砖讜讞讟讬谉 讗讜转讛 讘讬讜诐 讟讜讘 讗注"驻 砖讛转讬专讜 讘讘讛诪讛 诪住讜讻谞转 讟注诐 讛讚讘专 诪驻谞讬 砖专讜讘谉 诇讞讬讬诐 讜诇讗 讬爪讗讛 诪讞讝拽转讛 诇讞讜砖 诇讛 砖诪讗 诇讗 转驻专讻住 讜诪讙讚讜诇讬 讛诪讞讘专讬诐 讛转讬专讜 讜讻讘专 专诪讝转讬 诇讱 讘驻讬专讜砖 讛诪砖谞讛 讛讚讘专 砖诪讞诇讜拽转 讝讜 转诇讜讬讛 讘讜 讜砖讞讬讟讛 讝讜 讗祝 讘讞讜诇 讬砖 诪讬 砖讗讜诪专 砖讗讬谉 诪讘专讻讬谉 注诇讬讛 注讚 砖转讘讚拽 讜讻谉 谞专讗讛 诪诇砖讜谉 转诇诪讜讚 讛诪注专讘 讘讗讞专讜谉 砖诇 讘专讻讜转 砖讗诪专讜 砖诐 砖讞讬讟讛 诪讗讬诪转讬 诪讘专讻讬谉 注诇讬讛 专' 讬讜讞谞谉 讗讜诪专 注讜讘专 诇砖讞讬讟讛 专' 讬讜住讛 讗讜诪专 诪砖讬砖讞讜讟 诇诪讛 砖诪讗 转转谞讘诇 讘砖讞讬讟讛 诪注转讛 诪砖讬讘拽专 讘住讬诪谞讬谉 讻诇讜诪专 讘谞讬讞讜转讗 砖诇讗 讬讘专讱 注讚 砖讬讘讚讜拽 讘住讬诪谞讬谉 讜讗诪专 讗讞"讻 砖讞讝拽转 讘谞讬 诪注讬讬诐 讻讜砖专 讻诇讜诪专 讗讬谉 爪专讬讱 诇讛诪转讬谉 注讚 砖转讘讚拽 讛专讬讗讛 砖讞讝拽转讛 讻讜砖专 讜讗注"驻 砖讘砖讞讬讟讛 讗讬谉 讗谞讜 驻讜住拽讬谉 讻专' 讬讜住讛 诪驻谞讬 砖讗祝 讘讛 讗谞讜 讗讜诪专讬谉 讞讝拽转讛 讻讜砖专 砖讗讬谉 讛拽诇拽讜诇 讘砖讞讬讟讛 讚讘专 诪爪讜讬 讛讗 讻诇 砖讗讬谞讜 讘讞讝拽转 讻讜砖专 讬专讗讛 砖讗讬谉 诇讘专讱 注讚 砖讬转讘专专 讛诪注砖讛 讜讞讻诪讬 讛讚讜专讜转 砖诇驻谞讬谞讜 讚讜讞讬谉 讗转 讛讬专讜砖诇诪讬 讜诪转讬专讬谉 诇讘专讱 拽讜讚诐 砖讞讬讟讛 讻砖讗专 砖讞讬讟讜转 讜诇讗 谞专讗讜 诇讬 讚讘专讬讛诐:



讛讬讛 砖讘转 讜谞住讻诪讜 专讘讬诐 诇注讘讜专 讜诇讘砖诇 讜讛讘讬讗 讛讗讞讚 讗转 讛讗讜专 讜讗讞讚 讗转 讛注爪讬诐 讜讗讞讚 砖驻转 讗转 讛拽讚专讛 讜讛讬讗 讞讚砖讛 讜讗讞讚 讛讘讬讗 讗转 讛诪讬诐 讜讗讞讚 谞注专 讗转 讛拽讚专讛 讘讻祝 讗诐 讘讗 讛讗讜专 转讞诇讛 讻诇谉 讞讬讬讘讬谉 讛诪讘讬讗 讗转 讛讗讜专 讜讛注爪讬诐 讞讬讬讘讬谉 诪砖讜诐 诪讘注讬专 讜讛诪讘讬讗 讗转 讛诪讬诐 讜讛诪讙讬住 讞讬讬讘讬谉 诪砖讜诐 诪讘砖诇 讜讛砖讜驻转 讗转 讛拽讚专讛 讞讬讬讘 诪砖讜诐 砖讛讜讗 诪讞住诪讛 讜注讜砖讛 讗讜转讛 讻诇讬 讗讘诇 讘拽讚专讛 讬砖谞讛 驻讟讜专 讝讛 讛诪讘讬讗讛 砖讗讬谞讜 注讜砖讛 讻诇讜诐 讜讗诐 诪驻谞讬 诪讙注 讛讗讜专 讗讬住讜专 讬砖 讘讜 讞讬讜讘 讗讬谉 讘讜 讜讗诐 注砖讜 讻诇诐 讗转 砖诇讛诐 拽讜讚诐 砖讬讘讗 讛讗讜专 讜讘讗 讛讗讜专 诇讘住讜祝 讛讗讞专讜谉 讞讬讬讘 讜讻讜诇谉 驻讟讜专讬谉 讜讗诐 讘讗 讛讗讜专 讘讗诪爪注 讻诇 砖诪谉 讛讗讜专 讜诇讛诇谉 讞讬讬讘讬谉 砖诪谉 讛讗讜专 讜诇诪驻专注 驻讟讜专讬谉:



转谞讜专 讜讻讬专讬诐 讞讚砖讬诐 讛专讬 讛谉 讻讻诇 讛讻诇讬诐 讜谞讬讟诇讬谉 讘讞爪专 砖讛专讬 讗注"驻 砖讗讬谉 专讗讜讬讬谉 诇讬砖讘 注诇讬讛谉 注讚讬谉 专讗讜讬讬谉 讛诐 诇讛谞讬讞 讗讬讝讛 讚讘专 讘转讜讻诐 讜讗讬谉 爪专讬讱 诇讜诪专 讘讬砖谞讬诐 砖讛专讬 专讗讜讬讬诐 讛诐 讗祝 诇讬砖讘 注诇讬讛诐 讗讘诇 讗讬谉 住讻讬谉 讗讜转谉 砖诪谉 讻讚讬 诇讛讞诇讬拽谉 讜诇爪讞爪讞谉 讜讗讬谉 讞讜驻驻讬谉 讗讜转谉 讘诪讟诇讬转 讻讚讬 诇谞讙讘诐 拽讜讚诐 砖讬爪专驻讜诐 讘讻讘砖谉 讛讙讚讜诇 砖诪爪专驻讬谉 讗讜转诐 讘转讜讻讜 讜讗讬谉 诪驻讬讙讬谉 讗讜转谉 讘爪讜谞谉 讗讞专 爪专讜驻诐 讻讚讬 诇讞住诪谉 讜讛讜讗 砖注诇 讬讚讬 爪讜谞谉 讛讘讗 诇讛诐 讗讞专 讛讬住拽 讘注讜讚 砖讛讜讗 讘讞讜诪讜 讜诪转讻讘讛 注诇 讬讚讬 讗讜转讜 讛爪讜谞谉 讛讜讗 诪转讞讝拽 讬讜转专 砖讛讞讜诐 诪转讻谞住 讘转讜讻讜 注诇 讬讚讬 讛驻讻讜 讛讘讗 诇讜 诪讘讞讜抓 讜讗讬谉 讛住拽 诇讘讚 诪讞住诪谉 讻专讗讜讬 讗诇讗 注诇 讬讚讬 讛诪讬诐 讛讘讗讬诐 讗讞"讻 讜诪谞讬注转 讻诇 讗诇讜 诪驻谞讬 砖讬砖 讘注砖讬讬转谉 转拽讜谉 讻诇讬 讜讗诐 爪讬专驻讜 拽专讜讘 诇讞砖讬讻讛 讜注讚讬谉 讞诐 讘讬讜转专 讜专讜爪讛 诇讗驻讜转 讘讜 讘讬讜诐 讟讜讘 讗讞专 砖讞砖讬讻讛 讜诪转讬专讗 砖诪讗 讬砖专祝 讛驻转 诇专讜讘 讞讜诪讜 讜诪驻讬讙讜 讘爪讜谞谉 诇讛驻讬讙 讗转 讞讜诪讜 诪讜转专 讛讜讗讬诇 讜讗讬谉 讻讜谞转讜 诇讞住诐 讜讘专讗砖讜谉 砖诇 诪讜注讚 拽讟谉 讗诪专讜 讘转诇诪讜讚 讛诪注专讘 专' 讬讜讚谉 讛讜专讛 诪讚讜讞拽 诇讛讘讬讗 讻讬专讛 讞讚砖讛 诪讘讬转 讛讗讜诪谉 诇砖驻讜转 注诇讬讛 讗转 讛拽讚专讛 讻转讞诇讛 讘讬讜诐 讟讜讘:



诪讜诇讙讬谉 讘讬讜诐 讟讜讘 讗转 讛专讗砖 讜讗转 讛专讙诇讬诐 讘专讜转讞讬谉 讜驻讬专砖讜 讘讛诇讻讜转 讙讚讜诇讜转 砖讗讬谉 注讜砖讬谉 讻谉 讘讻诇 讛讙讚讬 讗诇讗 讘专讗砖 讜专讙诇讬诐 砖讗讬谉 讛驻砖讟 注讜专谉 谞讜讞 讻诇 讻讱 讜讗驻讬诇讜 讛讬讛 诪讻讜讬谉 诇讗讻讜诇 讗转 讛注讜专 讻诪讜 砖谞讜讛讙讬谉 讘讻诪讛 诪拽讜诪讜转 讜讻谉 讻转讘讜 讞讻诪讬 讛转讜住驻讜转 讜诪爪讚 讟讜专讞 讬转专 讜讞讻诪讬 驻讜专讜讜讬谞爪讗 讛转讬专讜 讘讞讘讜专讬讛诐 讗祝 讘讻诇讜 讜诇讗 讗诪专讜 专讗砖 讜专讙诇讬诐 讗诇讗 诪谞讛讙 讜诪讛 砖讬砖 诇讞讜砖 讘诪诇讬讙讛 诪砖讜诐 讚诐 讘讬讗专谞讜 讘诪住讻转 讞讜诇讬谉 讜讛讝讛专谞讜 砖诐 砖诇讗 诇注砖讜转 讻讱 讘讻诇讬 专讗砖讜谉 讜诇讗 注诇 讬讚讬 注专讜讬 注诇讬讛诐 讗诇讗 讘讻诇讬 砖谞讬 讜讻谉 诪讛讘讛讘讬谉 讗讜转讛 讘讗讜专 讗诐 诇讗 专爪讜 诇诪诇讜讙 讜讛讘讛讜讘 讛讜讗 讘讗砖 拽诇 讻讚讬 砖诇讗 讬转讘砖诇 讛讚诐 砖讘转讜讻讜 注诪讜 讜注讻砖讜 谞讛讙讜 讛谞砖讬诐 诇诪诇讜讞 讛专讙诇讬诐 拽讜讚诐 讛讘讛讜讘 讻讚讬 砖讬驻诇讟讜 讗转 讛讚诐 拽讜讚诐 讛讛讘讛讜讘 讗讘诇 讗讬谉 讟讜驻诇讬谉 讗讜转讜 讘住讬讚 讜讘讞专住讬转 诇讛砖讬专 讗转 讛砖注专 砖讝讛讜 讚专讱 注讘讜讚 讜诇讗 讘讗讚诪讛 讜讛讜讗 诪讬谉 讗讚诪讛 砖讛讜讗 诇注谞讬谉 讝讛 讻住讬讚 讜讞专爪讬转 讜讗讬谉 讙讜讝讝讬谉 砖注专 砖诇讛诐 讘诪住驻专讬诐 砖谞专讗讛 讻诪讬 砖讛砖注专 爪专讬讱 诇讜 讜讙讜讝讝讜 讜讬专拽 讛转诇讜砖 砖拽爪转 讛注诇讬诐 砖讘讜 讻诪讜砖讬诐 讜爪专讬讱 诇讙讝讜讝 讗转 讛讻诪讜砖 砖讘讛谉 讗讬谉 讙讜讝讝讬谉 讘讗讜转讜 转住驻讜专转 讛注砖讜讬 诇讙讝讜讝 讗转 讛讬专拽 讻砖讛讜讗 诪讞讜讘专 砖讛专讬 讝讛 谞专讗讛 讻诪讬 砖诇拽讟讜 讛讬讜诐 讜诪转拽谞讬谉 讗转 讛拽讜谞讚讬住 讜讗转 讛注讻讘讬转 砖诇讗 讘转住驻讜专转 讜讛谉 诪讬谞讬 讬专拽讜转 砖讬砖 讟讜专讞 讘转拽讜谞谉 讜讗注驻"讻 讛讜讗讬诇 讜讟专讞 讻讚专讻讜 讛讜讗 诪讜转专 讜诪讙讚讜诇讬 讛诪讞讘专讬诐 诪转讬专讬谉 讘讛诐 讗祝 讘转住驻讜专转 讜诇讗 讬专讗讛 讻谉 讜驻专讬诪转 讛讻专讜讘 讜讛住讬诇拽讗 讜讛讻专转讬 讜砖讗专 讛转讘砖讬诇讬谉 诇注谞讬谉 砖讘转 讗诪专讜 注诇讬讛谉 讞讬讬讘 诪砖讜诐 讟讜讞谉 讜讘讬讜诐 讟讜讘 诪讬讛讗 诇爪讜专讱 讗讜讻诇 诪讜转专 讜讗祝 讘砖讘转 讚讜拽讗 诇讛爪谞讬注 诇讗讞专 砖注讛 讗驻讬诇讜 诇讬讜诪讜 讗讘诇 诇讗讻讜诇 诪讬讚 诪讜转专 讜讝讛讜 砖转驻砖讜 砖诐 讘驻专拽 讻诇诇 讙讚讜诇 注"讚 讘' 讛讗讬 诪讗谉 讚驻专讬诐 住讬诇拽讗 砖讛住讬诇拽讗 讗讬谞讛 专讗讜讬讛 讛讬讜诐 砖讗讬谞讛 专讗讜讬讛 诇讗讻诇讛 讞讬讛 讜讗讬谉 诇讜诪专 砖诇讗 讬讛讗 讞讬讬讘 讗诇讗 驻讜专诐 诇爪讜专讱 诪讞专 讻注讬谉 住讬诇拽讗 砖讛专讬 讗诪专讜 砖诐 讘讘讜专专 诇讛谞讬讞 注诇 讛砖诇讞谉 诪讜转专 讜诇讛谞讬讞 讗祝 诇讘讜 讘讬讜诐 讞讬讬讘 讞讟讗转 讜讘转诇诪讜讚 讛诪注专讘 讗诪专讜 讗讛谉 讚砖讞讬拽 转讜诪讗 讻讚 诪驻专讬讱 讘专讬砖讬讛 讞讬讬讘 诪砖讜诐 讚砖 讻讚 诪讘讞专 讘拽诇讬驻转讬讛 诪砖讜诐 讘讜专专 讻讚 砖讞讬拽 讘诪讚讜讻转讬讛 诪砖讜诐 讟讜讞谉 讻讚 讬讛讬讘 诪砖拽讬谉 诪砖讜诐 诇砖 讙诪专 诪诇讗讻转讜 诪砖讜诐 诪讻讛 讘驻讟讬砖 讜讜讚讗讬 诇讗 谞讗诪专讛 讗诇讗 诇讛爪谞讬注 砖讗讬谉 讗住讜专 诇讗讻讜诇 砖讜诐 讘砖讘转 讜诇讘专讜专 讗转 拽诇讬驻转讜 讜讛专讬 讗诐 砖讞拽讜 诪讗转诪讜诇 讗诪专讜 砖谞讜转谉 讘砖讘转 驻讜诇 讜讙专讬住讬谉 讻诪讜 砖讛转讘讗专 驻专拽 转讜诇讬谉 讜讛讬诇讻讱 讘讬讜诐 讟讜讘 砖讜讞拽 讜谞讜转谉 诪砖拽讬谉 讜驻讜专住 讗转 讛讗讜讻诇讬谉 诇讘砖诇 讜诇讗讻讜诇 讜讻谉 讻转讘讜讛 讙讚讜诇讬 讛讚讜专:



讝讜 砖讻转讘谞讜 讘诪谞讛讙 讛谞砖讬诐 砖诇谞讜 砖讛谉 (诪讜诇讙讜转) [诪讜诇讞讜转] 讗转 讛专讙诇讬诐 拽讜讚诐 讛讘讛讜讘 诇讛砖专转 讛砖注专 讘专讗砖 讗讬 讗驻砖专 讻谉 讗诇讗 讘讘讬转 讛砖讞讬讟讛 讜诪转讜讱 讻讱 爪专讬讱 诇讛讞诪讬专 讘讜 讜讻谉 讗诪专讜 讘诪住讻转 讞讜诇讬谉 讘专讬砖讗 讘讻讬讘砖讗 诇讬转谉 讗转 讘讬转 讛砖讞讬讟讛 诇诪讟讛 讗讜 诇讬转谉 拽讬住诐 讘谞讞讬专讬讜 讻讚讬 砖讬驻转讞讜 讜讬爪讗 讛讚诐 讚专讱 砖诐 讜讻谉 讘诪诇讬讙转 讛转专谞讙讜诇讬诐 爪专讬讱 诇注砖讜转 讘讻诇讬 砖谞讬 讜诇诪诇讜讞 转讞诇讛 讘讬转 讛砖讞讬讟讛:



诪住讬拽讬谉 讜讗讜驻讬谉 讘驻讜专谞讬 讜讛诐 转谞讜专讬诐 讙讚讜诇讬诐 砖诇谞讜 讜驻讬讛诐 讘爪讚诐 讜讟讜专讞 讛讬住拽谉 讬转专 讜讗注驻"讻 诪讜转专 讜讻谉 诪讞诪讬谉 讞诪讬谉 讘讗谞讟讬讻讬 讜讛讬讗 讬讜专讛 讙讚讜诇讛 砖诇 谞讞砖转 讜讬砖 讟讜专讞 讙讚讜诇 讘讻讱 讜讗注驻"讻 讛讜讗讬诇 讜讚专讻讜 讘讻讱 诪讜转专 讜讗讬谉 讞讜砖砖讬谉 诇爪讬专讜祝 讜讗讬谉 讗讜驻讬谉 讘驻讜专谞讬 讞讚砖讛 砖注讚讬谉 诇讗 讛讜住拽 讘讜 砖诪讗 转驻讞转 讜谞诪爪讗 讟讜专讞 砖诇讗 诇爪讜专讱 讜讗驻讬诇讜 诇诪讬 砖诪转讬专 诪诇讗讻转 讬讜诐 讟讜讘 注诇 讛住驻拽 讘讚讘专 砖讞砖砖转讜 拽专讜讘讛 讜诪爪讜讬讛 讻诇 讻讱 诇讗 讛转讬专讜 讜讬砖 诪驻专砖讬谉 砖诪讗 转驻讞转 讜讬驻讜诇 注诇 讛驻转 讜谞诪爪讗 诪驻住讬讚讜:



讘转讜住驻转讗 讛转讘讗专 砖讗讬谉 讞驻讬谉 讗转 讛讻诇讬诐 讘谞转专 讘讬讜诐 讟讜讘 讜讗讬谉 诪讙专专讬谉 讗讜转谉 讗讘诇 诪讚讬讞讬谉 讗讜转谉 讘诪诇讞 讜讘诪讜专住谉 讜讗驻讬诇讜 讘砖讘专讜 讜讗讬谉 讞驻讬谉 讻诇讬 讻住祝 讘讙专转拽讜谉 讜讛讜讗 诪讬谉 注驻专 砖讛爪讜专驻讬诐 诪诇讘谞讬谉 讘讜 讗转 讛讻住祝 讗讞专 砖讬讜爪讗 诪谉 讛讻讜专 砖讛砖讞讬专讜 砖讝讛 诪注砖讛 讗讜诪谉 讜诪讙讚讜诇讬 讛诪讞讘专讬诐 讛转讬专讜 诇讞讜祝 讗转 讛讻诇讬诐 讘谞转专 讗驻讬诇讜 讘砖讘转:



讘诪住讻转 转诪讜专讛 讛转讘讗专 砖讛诪驻砖讬讟 讗转 讛讘讛诪讛 诇讗 讬专讙讬诇 讘讬讜诐 讟讜讘 讜讛专讙诇 讝讛 讛讜讗 诇讛驻砖讬讟 讗转 讛讘讛诪讛 讚专讱 讛专讙诇 讜诪讜爪讬讗 讻诇 讛讘砖专 诪专讙诇 讗讞转 讻讚讬 砖讬爪讗 讻诇 讛注讜专 砖诇诐 诇注砖讜转 诪诪谞讜 谞讗讚 讜讛驻砖讟 讝讛 讬砖 讘讜 讟讜专讞 讙讚讜诇 讜讗讬谞讜 讚专讱 讛驻砖讟 砖讗讬谉 专讜讘 讘谞讬 讗讚诐 专讙讬诇讬谉 讘讛专讙诇 讝讛 讜诪驻谞讬 讝讛 讗住讜专 讜诇讗 注讜讚 讗诇讗 砖诪转讻讜讬谉 诇注砖讜转 讻诇讬:



讗讬谉 谞讜驻讞讬谉 讘诪驻讜讞 讘讬讜诐 讟讜讘 砖讝讛讜 讚专讱 讛讗讜诪谞讬谉 讗讘诇 谞讜驻讞讬谉 讘砖驻讜驻专转 砖讗讬谉 讝讛 诪注砖讛 讗讜诪谉 讜讬砖 讗讜诪' 砖讘讝诪谉 讛讝讛 砖讘注诇讬 讘转讬诐 谞讜讛讙讬谉 讘诪驻讜讞 诪讜转专 讜讗讬谉 诪转拽谞讬谉 讗转 讛砖驻讜讚 诪转讞诇讛 讜讗讬谉 诪讞讚讚讬谉 讗讜转讜 讗诐 谞讬讟诇 专讗砖讜 诪讘注专讘 讜讬讚注 讘讜 注诇 讛讚专讻讬诐 砖讘讬讗专谞讜 诇诪注诇讛 讜讬"诪 讗讜转讛 讗祝 讘诇讗 讬讚注 诪讘注专讘 讜讻讙讜谉 砖讗讬谞讜 专讗讜讬 诇讻诇讜诐 讜讛讜讛 诇讬讛 砖讜讜讬讬 诪谞讗 讜讗讬谉 驻讜爪注讬谉 讗转 讛拽谞讛 诇转转 拽专讜诪讬讜转 砖诇讛 注诇 讛讗讬住讻诇讗 讻讚讬 诇讛谞讬讞 爪诇讬 注诇讬讛谉 砖讻诇 砖诪讞讚砖 讚讘专 诇讛砖转诪砖 讘讜 转拽讜谉 讻诇讬 讛讜讗 讜讗住讜专 讗讘诇 驻讜爪注讬谉 讗转 讛讗讙讜讝 讘诪讟诇讬转 讘讬谉 砖谞讬讜 砖诇讗 讬专讙讬砖讜 砖谞讬讜 讘拽讜砖讬 讛讗讙讜讝 讜讗讬谉 讞讜砖砖讬谉 诇拽专讬注转 讛讘讙讚 砖讛专讬 讗祝 讗诐 拽专注 诪拽诇拽诇 讛讜讗 讜讗讬谉 讝讛 拽讜专注 注诇 诪谞转 诇转驻讜专:



砖谞讬谞讜 讘诪住讻转 讘讻讜专讜转 讘驻专拽 讛诇讜拽讞 讘讛诪讛 讻"讚 讘' 讛砖讜讞讟 讗转 讛讘讻讜专 注讜砖讛 诪拽讜诐 诇拽驻讬抓 讻诇讜诪专 砖诪驻谞讛 爪诪专 讛讘讛诪讛 讘转诇讬砖讛 讗讬诇讱 讜讗讬诇讱 注讚 砖讬转讙诇讛 诇讜 诪拽讜诐 讛砖讞讬讟讛 讘诪拽讜诐 讞转讱 讛住讻讬谉 砖诇讗 讬讛讗 讘讛 讞诇讚讛 讜讘诇讘讚 砖诇讗 讬讝讬讝 讗讜转讜 讛爪诪专 诪诪拽讜诪讜 砖讗注"驻 砖讘讻讜专 讗住讜专 讘讙讬讝讛 转诇讬砖讛 讻讝讜 砖讛讬讗 讘讬讚 讜诇讗 讘讻诇讬 讗讬谞讛 拽专讜讬讛 讙讬讝讛 讜诪"诪 讛讝讝讛 诪诪拽讜诪讛 诪讻诇 讜讻诇 讗住讬专讗 砖讛讬讗 讻注讬谉 讙讬讝讛 讗诇讗 砖讬砖讗专 讛爪诪专 诪住讜讘讱 讜砖讗诇讜 讘讙诪专讗 讘讬讜诐 讟讜讘 诪讛讜 讻诇讜诪专 讗诐 砖讜讞讟 讗转 讛讘讛诪讛 诪讛讜 诇注砖讜转 讻谉 讘讬讜"讟 讟注诪讗 讚诪转谞讬转讬谉 讘讘讻讜专 诪砖讜诐 讚转讜诇砖 诇讗讜 讙讬讝讛 讛讜讗 讛讗 讘讬讜"讟 讗住讜专 讚讛讜讛 诇讬讛 注讜拽专 讚讘专 诪讙讚讜诇讜 讗讜 讚讬诇诪讗 讟注诪讗 讚诪转谞讬转讬谉 诪砖讜诐 讚讘专 砖讗讬谉 诪转讻讜讬谉 讻诇讜诪专 讚转诇讬砖讛 讜讚讗讬 讙讝讬讝讛 讛讬讗 讗诇讗 砖诪讗讞专 砖讗讬谞讜 诪转讻讜讬谉 讘讛 讛讜讗 诪转讬专讛 讜讗祝 讘讬讜诐 讟讜讘 诪讜转专 讜讛砖讬讘讜 讘讛 砖诪讜转专 讻诇讜诪专 诪砖讜诐 讚讘专 砖讗讬谉 诪转讻讜讬谉 讜讛拽砖讜 讘讛 诪讚讬讚讬讛 讗讚讬讚讬讛 讚专讘 驻住讬拽 讻专' 讬讛讜讚讛 讚讚讘专 砖讗讬谉 诪转讻讜讬谉 讗住讜专 讜注讜讚 讚讛讗 驻住讬拽 专讬砖讬讛 讛讜讗 讗诇讗 讚讟注诪讗 讚诪转谞讬转讬谉 讚转讜诇砖 诇讗讜 讛讬谞讜 讙讜讝讝 讜讗祝 讘讬讜诐 讟讜讘 注拽讬专讛 讻诇讗讞专 讬讚 讛讬讗 讜讗拽砖讬 诇讬讛 诪讚转谞谉 讛转讜诇砖 讗转 讛讻谞祝 讞讬讬讘 诪砖讜诐 讙讜讝讝 讜转讬专抓 砖讗谞讬 讻谞祝 讚讛讬讬谞讜 讗专讞讬讛 讗讘诇 讛爪诪专 讜讛砖注专 讗讬谉 讚专讻讜 讘转诇讬砖讛 讜讛专讬 讛讬讗 讻诇讗讞专 讬讚 讜诪讜转专转 讘讬讜"讟 讜诪讻讗谉 讻转讘讜 讙讚讜诇讬 讛诪讞讘专讬诐 讛砖讜讞讟 讗转 讛讘讛诪讛 讘讬讜诐 讟讜讘 诪讜转专 诇转诇讜砖 爪诪专 讘诪拽讜诐 讛住讻讬谉 讜讘诇讘讚 砖诇讗 讬讝讬讝谞讜 诪诪拽讜诪讜 讗诇讗 砖讬砖讗专 砖诐 诪住讜讘讱 讗讘诇 讛砖讜讞讟 讗转 讛注讜祝 诇讗 讬转诇讜砖 诪驻谞讬 砖讛讜讗 讚专讻讜 讜诪"诪 讗谞讜 住讜讘专讬诐 砖诪专讬讟转 讛爪讜讗专 砖诇 注讜祝 诇砖讞讬讟讛 诪讜转专 砖诪专讬讟转 讛谞讜爪讛 讗住讜专讛 讗祝 诇讗讞专 诪讬转讛 讻诪讞讬讬诐 讜讻谉 讛讙讝讬讝讛 讜讻讚转谞谉 讛讙讜讝讝 讗转 讛爪诪专 讗讜 讗转 讛砖注专 讘讬谉 诪谉 讛讞讬讛 讘讬谉 诪谉 讛诪转讛 讞讬讬讘 砖讗讬谉 讗讬住讜专 讛讙讝讬讝讛 诪砖讜诐 注讜拽专 讚讘专 诪讙讚讜诇讜 砖谞讗住专讛 诪讞讬讬诐 讜谞转讬专讛 诇讗讞专 诪讬转讛 讗诇讗 讗祝 诇讗讞专 砖讞讬讟讛 讞讬讬讘 讜诪砖讜诐 讙讜讝讝 讜诪"诪 讘讘讛诪讛 讜讚专讱 转诇讬砖讛 驻讟讜专 讚转讜诇砖 诇讗讜 讛讬讬谞讜 讙讜讝讝 讗讘诇 讘注讜祝 转诇讬砖讛 砖诇讜 讛讬讬谞讜 讙讬讝讛 讜讗住讜专 讗祝 诇讗讞专 诪讬转讛 讜谞诪爪讗 诪讞讬讬诐 讜诇讗讞专 诪讬转讛 砖谞讬讛诐 砖讜讬诐 诇讗住讜专 讘注讜祝 讜诇讬驻讟专 讘讘讛诪讛 讜讛讬诇讻讱 讘讬讜诐 讟讜讘 诪讬讛讗 砖诇讗讞专 诪讬转讛 讛讜转专讛 讛讙讝讬讝讛 讛讜讗 讛讚讬谉 诪讞讬讬诐 讚讛砖转讗 谞诪讬 讗驻讬诇讜 诪专讬讟讛 讻诇讛 诪讞讬讬诐 爪讜专讱 讗讻讬诇讛 讛讜讗 讜讗讜转讛 住讜讙讬讗 讻讱 讗谞讜 诪驻专砖讬谉 讘讛 讛讬讗讱 讗转讛 讗讜诪专 砖转讜诇讛 讛转讜诇砖 讘砖注专 讛讘讛诪讛 讗讜 讘爪诪专讛 讗讬谞讜 讙讜讝讝 讜讛转谞谉 讛转讜诇砖 讗转 讛讻谞祝 讞讬讬讘 诪砖讜诐 讙讜讝讝 讜讬砖 诇讱 诇讚讜谉 讻谉 讘讘讛诪讛 讜诇讗住讜专 讘讘讻讜专 讜转讬专抓 讚讛讬讬谞讜 讗专讞讬讛 讜诪砖讜诐 讛讻讬 讘砖讘转 讞讬讬讘 讜讘爪诪专 诪讬讛讗 诇讗讜 讗专讞讬讛 讜诇讗 诪讬拽专讬讗 讙讬讝讛 讜讘讘讻讜专 诪讜转专 讜诇诪讚转 砖讛注讜祝 讛讜讗讬诇 讜讻诇 谞讜爪转讜 注讜诪讚转 诇讬诪专讟 讗讞专 砖讞讬讟讛 诪讜转专 诇诪专讟讜 讘讬讜"讟 诇砖讞讬讟讛 讗祝 诪讞讬讬诐 讗讘诇 爪诪专 讛讘讛诪讛 砖讗讬谞讜 注讜诪讚 诇讬转诇砖 讗讞专 砖讞讬讟讛 讗诇讗 诇讛驻砖讬讟 讗转 讛注讜专 诪谉 讛爪诪专 谞讗住专讛 讙讬讝转讜 讜讛讜转专讛 讛转诇讬砖讛 讘诇讗 讙讝讬讝讛 讜诪讛 砖砖讗诇讜 砖诐 讻谞讙讚讜 讘讬讜诐 讟讜讘 诪讛讜 驻讬专讜砖讜 讘讘讛诪讛 讜讗讬谉 讚专讻讛 诇讬转诇砖 诇讗讞专 砖讞讬讟讛 讜讛讬讛 讗住讜专 诇砖讞讜讟 讘诇讗 转诇讬砖讛 砖讬讛讜 讗讞专讬诐 诪驻谞讬诐 讗讜转讛 讗讬诇讱 讜讗讬诇讱 砖诇讗 讘转诇讬砖讛 讜讛讬讛 专讗讜讬 诇讗住讜专 讗诇讗 砖讛转讬专讜 讗讬 诪砖讜诐 砖讗讬谉 诪转讻讜讬谉 讗讬 诪砖讜诐 砖转诇讬砖讛 讻诇讗讞专 讬讚 讛讬讗 讜诪砖讜诐 砖诪讞转 讬讜诐 讟讜讘 诪讜转专 讗讘诇 讘注讜祝 讜讘讬讜诐 讟讜讘 诇讗 谞砖讗诇讛 讻诇诇 讜诪讜转专 讘诇讗 驻拽驻讜拽 讜讗祝 讘转讜住驻讜转 讛转讬专讜 讻谉 讘讛讚讬讗 讜讬砖 讘讗讬诐 (讘住转专) [讘讛讬转专] 讝讛 诪爪讚 诪诇讗讻讛 砖讗讬谞讛 爪专讬讻讛 诇讙讜驻讛 砖讛讜转专讛 诪砖讜诐 砖诪讞转 讬讜诐 讟讜讘 讻诪讜 砖讘讬讗专谞讜 讘讙讜诪讗 砖诇 讞驻讬专转 讚拽专 讗诇讗 砖讬专讗讛 砖诇讗 谞讗诪专讛 讗诇讗 讘诪拽讜诐 砖讗讬 讗驻砖专 诇讜 讘讚专讱 讗讞专转:



讛诪砖谞讛 讛注砖讬专讬转 讜注讜讚 讗诪专 专"讗 注讜诪讚 讗讚诐 注诇 讛诪讜拽爪讛 注专讘 砖讘转 讘砖讘讬注讬转 讜讗讜诪专 注讚 讻讗谉 讗谞讬 讗讜讻诇 诇诪讞专 讜讞讻"讗 注讚 砖讬专砖讜诐 讜讬讗诪专 诪讻讗谉 讜注讚 讻讗谉 讗诪专 讛专"诐 诪讜拽爪讛 讛讜讗 诪砖讟讞 砖砖讜讟讞讬谉 砖诐 转讗谞讬诐 讜注谞讘讬诐 讜讝讜诇转诐 诇讬讘砖 讜诪讛 砖讛转谞讛 讘砖讘讬注讬转 诇驻讬 砖讘砖谞讛 讗讞专转 砖诇讗 转讛讬讛 砖讘讬注讬转 讗住讜专 诇讗讻讜诇 诪谉 讛谞诪爪讗 讘讗讜转讜 诪砖讟讞 讘讬讜诐 砖讘转 注讚 砖讬讜爪讬讗讜 诪注砖专讜转讬讜 讻讬 讛注拽专 讗爪诇谞讜 砖讘转 拽讜讘注转 诇诪注砖专讜转 讻诪讜 砖讘讬讗专谞讜 讘诪拽讜诪讜转 诪住讚专 讝专注讬诐 讜砖讘讬注讬转 讗讬谞讛 讞讬讬讘转 讘诪注砖专讜转 讻诪讜 砖讘讬讗专谞讜 讘诪拽讜诪讜转 诪住讚专 讝专注讬' 讜讗讬谉 讛诇讻讛 讻专' 讗诇讬注讝专:



讗诪专 讛诪讗讬专讬 讛诪砖谞讛 讛注砖讬专讬转 诪砖谞讛 讝讜 讬爪讗讛 诪讻诇诇 住讚讜专 讛驻专拽 讜讛讬讗 诪讻诇诇 住讚专 讛驻专拽 讛拽讜讚诐 讜讘讗讛 讘讻讗谉 讗讙讘 讙专专转 诪讛 砖讗诪专 专' 讗诇讬注讝专 谞讜讟诇 讗讚诐 拽讬住诐 讜讻讜' 讜讛讻讜谞讛 讘讝讗转 讛诪砖谞讛 诇讘讗专 讘拽爪转 讚讘专讬诐 讛诪讜拽爪讬诐 注诇 讗讬 讝讛 爪讚 转讜注讬诇 讘讛诐 讛讻谞讛 讜讗诪专 讜注讜讚 讗诪专 专"讗 讜讻讜' 讻诇讜诪专 讻砖诐 砖讛讬讛 诪讬拽诇 讘注谞讬谉 诪讜拽爪讛 讘讚讬谉 拽讬住诐 讻讱 讛讬讛 诪讬拽诇 讘讝讜 讜讗注"驻 砖诪砖谞转 讗讬谉 诪讜爪讬讗讬谉 讗转 讛讗讜专 诪驻住拽转 讘讬谉 诪砖谞转 讛拽讬住诐 诇讝讜 讜讻讘专 讗诪专 讘砖谞讬 砖诇 注讬专讜讘讬谉 砖讗讬谉 诇讜诪专 讜注讜讚 讗诇讗 讻砖讗讬谉 砖讜诐 砖诪讜注讛 诪驻住拽转 讘谞转讬诐 讝讜 讗讬谞讛 拽专讜讬讛 讛驻住拽讛 砖讝讜 砖诇 讛讜爪讗转 讛讗讜专 讚讘专讬 讛讻诇 讛讬讗 讜诇讗 谞讗诪专 讻谉 讗诇讗 讻砖诪驻住讬拽 讘诪讛 砖讗讬谉 讛讜讗 住讜讘专 讻谉 讗讜 砖诪砖谞转 讛讜爪讗转 讛讗讜专 诇讗 讘讗讛 讗诇讗 讗讙讘 讙专专转 诪讛 砖讚讘专讜 讘诪砖谞讛 砖诇驻谞讬讛 讘注谞讬谉 讙讬讘讜讘 讜讛讚诇拽讛 砖谞讞诇拽讜 讞讻诪讬诐 注诇讬讛 谞拽讟 诇讬讛 讗讬住讜专 讛讜爪讗转 讗讜专 讜诇讘讜谉 专注驻讬诐 砖讛诐 讻注讬谉 讛讚诇拽讛 讜讗讬谉 讝讛 拽专讜讬 讛驻住拽:



讜诪砖谞讛 讝讜 爪专讬讻讬谉 讗谞讜 诇驻专砖讛 讘讚讘专 砖诇讗 谞讙诪专讛 诪诇讗讻转讜 诇驻讬 住讜讙讬讬转 讛讙诪专讗 讜注拽专 讛讚讘专讬诐 诇驻专砖 讘讛 砖讛讚讘专讬诐 讗诪讜专讬诐 讘驻讬专讜转 砖讛讜拽爪讜 注诇 讛讙讙 诇讬讘砖谉 注讚 砖讬讬讘砖讜 砖讝讛讜 讙诪专 诪诇讗讻转谉 讻讙讜谉 讙专讜讙专讜转 讜爪诪讜拽讬谉 讜讛诇讱 诇专讗讜转诐 诪注专讘 砖讘转 讜诪爪讗谉 砖讗讬谞谉 专讗讜讬讜转 讘讬谉 讛砖诪砖讜转 讗诇讗 砖诪讻讬专 讘讛谉 砖讬讛讬讜 专讗讜讬讜转 诇诪讞专 讜讻讘专 讘讬讗专谞讜 诇砖讬讟转谞讜 讘驻专拽 讗讬谉 爪讚讬谉 砖讻讙讜谉 讝讗转 讗诐 注诪讚 诪讘注专讘 讜专砖诪谉 砖讛专讬砖讜诐 诪讜注讬诇 讘讛诐 诇爪讜专讱 诪讞专 讗讞专 砖讬讘砖讜 讜讛讝诪谞讛 讘诇讗 专讬砖讜诐 讗讬谉 诪讜注诇转 讘讛诐 讜注诇 诪讜拽爪讛 讝讛 讘讗讛 诪砖谞讛 讝讜 讜讗诪专 砖注诇 讚注转 专' 讗诇讬注讝专 讚讬 诇讜 讘讛讝诪谞讛 砖讬讗诪专 诪讻讗谉 讗谞讬 讗讜讻诇 诇诪讞专 讜诇讚注转 讞讻诪讬诐 讗讬谞讜 诪讜转专 讘诇讗 专讬砖讜诐 讜讛诇讻讛 讻讞讻诪讬诐 讜诇诪讬 砖驻讜住拽 诇诪注诇讛 砖讻讙讜谉 讝讗转 讚讬 诇讜 讘讛讝诪谞讛 讛诇讻讛 讻专' 讗诇讬注讝专 讜诇驻讬 诪讛 砖谞砖转谞讜 讚注讜转 讛驻讜住拽讬诐 讘讗讜转讜 讛驻住拽 讛谞讝讻专 诇诪注诇讛 谞砖转谞讜 讘驻讬专讜砖 诪砖谞讛 讝讜 讻诇 讗讞讚 诇砖讬讟转讜 讻诪讜 砖驻讬专砖谞讜讛 讙诐 讻谉 诇驻讬 砖讬讟转谞讜 讜讛讜讗 砖讬砖 驻讜住拽讬诐 诇诪注诇讛 砖诇讚注转 讞讻诪讬诐 专讬砖讜诐 诪讜注讬诇 讗祝 讘砖讗讬谉 专讗讜讬讜转 讻诇诇 讜诪驻专砖讬诐 诪砖谞转谞讜 讘砖讗讬谞谉 专讗讜讬讜转 讗诇讗 砖专讘讬诐 驻讬专砖讜讛 讘讚讬谉 讬砖 讘专讬专讛 讜讗讬谉 讘专讬专讛 讜爪专讬讻讬诐 诇驻住讜拽 讻专' 讗诇讬注讝专 砖讛专讬 讘讚专讘谞谉 讬砖 讘专讬专讛 讜诇讗 谞专讗讜 诇讬 讚讘专讬讛诐 讜诪"诪 注谞讬谉 讚讘专讬讛诐 讛讜讗 砖诇讚注转 专' 讗诇讬注讝专 讬砖 讘专讬专讛 讜讻砖谞讜讟诇 诇诪讞专 [诪讛 砖谞讜讟诇 讛讜讘专专 讛讚讘专 讚讛讜讗 讛讜讗] 诪讛 砖讛讝诪讬谉 讜讗注"讙 讚讘讬讜谞讬 砖讜讘讱 讘注讬谞谉 讝讛 讜讝讛 讗谞讬 谞讜讟诇 讛转诐 讗讬讻讗 诇诪讬讞砖 讚讬诇诪讗 诪讟诇讟诇 讜砖讘讬拽 讗讘诇 驻讬专讬 讚讞讝讬 诇讛讜 讚讬讜 讘讛讝诪谞讛 讜诇专讘谞谉 讘注讬 专讬砖讜诐 砖讬专砖讜诐 诪讻讗谉 注讚 讻讗谉 讗谞讬 谞讜讟诇 讜讻诇 砖讻谉 讗诐 讬讗诪专 讝讜 讜讝讜 讗谞讬 谞讜讟诇 讗讜 砖诪讗 讘讝讜 讜讝讜 诇讗 砖专讬 讘诇讗 专讬砖讜诐 讚讙讘讬 讬讜谞讬诐 讚住讙讬 诇讬讛 讘转专讬 讜转诇转 讬砖 诇讜 讘讛诐 讟讘讬注讜转 注讬谞讗 讗讘诇 讘驻讬专讜转 诇讗 讬讝讻讜专 注讚 讗讬讝讛 诪拽讜诐 讛讻讬谉 讗诇讗 讘住讬诪谉 讜诪"诪 讗诐 讘讟讜讞 讛讜讗 讘讝讻讬专转讜 专砖讗讬 砖诇讗 谞讗诪专 专讬砖讜诐 讗诇讗 诇诪注讟 诪讻讗谉 讗谞讬 谞讜讟诇 讜诇讗 讘讬专专 讗讬讝讜 诪讛诐:



讜诪讛 砖讗诪专 讘砖讘讬注讬转 诇讗讜 讚讜拽讗 砖讗祝 讘砖讗专 砖谞讬 砖讘讜注 讻谉 讗诇讗 诪谉 讛住转诐 讗讬谉 讗讚诐 诪注砖专 驻讬专讜转 讛专讗讜讬讬谉 诇讛转讬讘砖 注讚 砖讬讬讘砖讜 讜讬专讗讜 诇讗讻讬诇讛 砖讝讛讜 讙诪专 诪诇讗讻转诐 讜讛讬诇讻讱 驻讬专讜转 讗诇讜 诪谉 讛住转诐 讗讬谞谉 诪注砖专讬谉 讜诪驻谞讬 讝讛 转驻砖 诇砖讜谉 砖讘讬注讬转 砖讗讚诐 讗讜讻诇 诪转讜专转 讛驻拽专 讜砖诇讗 讘诪注砖专 讻诪讜 砖讚专砖讜 讘诪讻讬诇转讗 讜讗讻诇讜 讗讘讬讜谞讬 注诪讱 讜讬转专诐 转讗讻诇 讞讬转 讛砖讚讛 诪讛 讞讬讛 讗讜讻诇转 砖诇讗 讘诪注砖专 讗祝 讗讚诐 讜讻讜' 讜讛讝诪谞讛 讗讜 专讬砖讜诐 诪讜注讬诇讬谉 诇诪讜拽爪讛 讗讘诇 诇讗 诇讟讘诇 讜诪"诪 讛讜讗 讛讚讬谉 诇砖讗专 砖谞讬 砖讘讜注 讗诐 讛讬讛 诪注砖专 讗讜 注讘专 讜转拽谞讜 讘砖讘转 砖讛讜讗 诪转拽谉 讜讗注"驻 砖讛讬讛 诪讜拽爪讛 诪讞诪转 讗讬住讜专 讟讘诇 讻讘专 讘讬讗专谞讜 砖讻诇 砖讛讜讗 诪讜拽爪讛 诪讞诪转 讗讬住讜专 讞讻诪讬诐 谞住转诇拽 讛讗讬住讜专 讗祝 讘讬讜诐 讟讜讘 注爪诪讜 讗讜 讘砖讘转 讛讜转专 诇讗诇转专 讜诇诪讚谞讜 注讜讚 讘诪砖谞讛 讝讜 砖讘砖讗专 砖谞讬 砖讘讜注 讗诐 诇讗 注砖专诐 讗讬谞讜 讗讜讻诇 讘砖讘转 讗驻讬诇讜 讗讻讬诇转 注专讗讬 砖讛砖讘转 拽讜讘注转 诇诪注砖专 讗祝 讘讚讘专 砖诇讗 谞讙诪专讛 诪诇讗讻转讜 讗诇讗 砖讗讬谉 讛诇讻讛 讻谉 讻诪讜 砖讬转讘讗专.



讝讛讜 讘讬讗讜专 讛诪砖谞讛 诇驻讬 砖讬讟转谞讜 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

转谞专讜 讜讻讬专讬讬诐 讞讚砖讬诐 驻'讬 讗注"驻 砖讛诐 讞讚砖讬诐 讚诇讗 讞讝讜 诇讗驻讜转 讜诇讘砖诇 讘讛诐 讘讬讜"讟 诪驻谞讬 砖讛诐 谞讞转诪讬谉 讜讛讜讬 诇讬讛 诪转拽谉 诪谞讗 讗驻讬诇讜 讛讻讬 诪讜转专 诇讟诇讟诇谉 诪砖讜诐 讚讞讝讬 诇讗讬砖转诪讜砖讬 讘讛讜 讘诪讬诇讬 讗讞专讬谞讬讬转讗:





讜注讚讜 讗诪专 专' 讗诇注讝专 注讜诪讚 讗讚诐 注诇 讛诪拽爪讛 注专讘 砖讘转 讘砖讘讬注讬转 讜讗讜诪专 诪讬讻谉 讗谞讬 讗讜讻诇 诇诪讞专 讜讞讻诪讬诐 讗诪讜专 注讚 砖讬专砖讜诐 讜讗讜诪专 诪讬讻谉 讜注讚 讻讗谉 注讬讬谉 讘驻专拽 讘讻诇 诪注专讘讬谉 讘诪讛讚讜专讗 转谞讬谞讗 讛诇讻讜转 讛讘专讬专讛 讜注讬讬谉 讘驻专拽 注讜砖讬谉 驻住讬谉 诪讛 砖讛拽砖讬转讬 讜转专爪转讬 注诇 讛讗讬 讜注讜讚:





讛讗 拽诪"诇 讟讘诇 诪讜讻谉 讗爪诇 砖讘转 驻讬砖 诪讚谞拽讟 讛讝诪谞讛 讗爪诇 讛诪拽爪讛 讜讗注"讙 讚诇讬讻讗 讗讬住讜专 诪注砖专 讚讛讬讬谞讜 讘砖讘讬讬注转 砖诪注 诪讬谞讛 讚讜拽讗 诪讜拽爪讛 爪专讬讱 讛讝诪谞讛 讗讘诇 诪讬讚讬 讚诇讗 讛讜讛 诪讜拽爪讛 讗注"讙 讚讛讗讬 讟讘诇 诇讗 讘注讬 讛讝诪谞讛 讜诇讗 诪讬转住专 讗诇讗 诪砖讜诐 讗讬住讜专 讟讘诇 讗讘诇 讗诐 注讘专 讜转拽谞讜 讗讜 砖砖讻讞 砖讛讬讜诐 砖讘转 诪讜讻谉 讛讜讛 讻讚转谞谉 讛诪注砖专 讘砖讘转 讘砖讜讙讙 讬讗讻诇:





砖讬讟讛 诪拽讜讘爪转

讛讻讗 讘拽讚专讛 讞讚砖讛 注住讬拽讬谞谉 讜诪砖讜诐 诇讬讘讜谉 专注驻讬诐 谞讙注讜 讘讛. 讜讻转讘讜 讘转讜住' 讚诪讻讗谉 谞专讗讛 砖讗住讜专 诇讘砖诇 转讞诇讛 讘讻诇讬诐 讞讚砖讬诐 讘讬讜诐 讟讜讘 诪砖讜诐 讚讞住讜诪讬 诪讞住诐 诇讛. 讜讛讬诇讻讱 讬砖 诇讬讝讛专 讘驻住讞 砖专讙讬诇讬谉 讛注讜诇诐 诇拽谞讜转 讻诇讬诐 讞讚砖讬诐 诇讘砖诇 讘讛诐 讚讘专 诪注专讘 讛驻住讞 注讚 讻讗谉. 讜讛讻讬 讗讬转讗 讘讬专讜砖诇诪讬 讚诪讜注讚 拽讟谉 专' 讬讜讚谉 讘专' 讬砖诪注讗诇 讛讜讛 诪专讜讞拽 诇讛讘讬讗 讻讬专讛 讞讚砖讛 诪讘讬转 讛讗讜诪谉 讜诇砖驻讜转 注诇讬讛 拽讚专讛 讘讬讜诐 讟讜讘 注讚 讻讗谉. 讗讘诇 诪讚讘专讬 专砖"讬 讝"诇 谞专讗讛 诇讬 讚讻诇 讝诪谉 砖讬砖 讘讛 转讘砖讬诇 诇讬转 讘讛 讛讗讬 讟注诪讗. 砖讛讜讗 讝"诇 讻转讘 讘拽讚专讛 讞讚砖讛 注住拽讬谞谉 砖谞讜转谉 讗讜转讛 注诇 讛讗讜专 专讬拽谞讬转 诇讞住诪讛 注讚 讻讗谉. 讜注讜讚 砖诪注讬谞谉 诪讚讘专讬讜 讚诇讞砖砖讗 讚驻拽注讛 讗驻讬诇讜 谞讜转谉 讗讜转讛 专讬拽谞讬转 诇讗 讞讬讬砖讬谞谉 讜诪注砖讬诐 讘讻诇 讬讜诐 讚诇讗 砖讻讬讞讬 讚驻拽注讬. 讜讻谉 讛转讬专 讛专讗"讛 讝"诇 诇讘砖诇 讘拽讚专讛 讞讚砖讛 讘讬讜诐 讟讜讘.  


转谞讜 专讘谞谉 诪讜诇讙讬谉 讗转 讛专讗砖 讜讗转 讛专讙诇讬诐. 驻讬专讜砖 诇讗讞专 诪诇讬讞讛 讚讗讬诇讜 拽讜讚诐 诪诇讬讞讛 讗驻讬诇讜 讘讞讜诇 讗住讜专. 讜讻转讘 专讘讬谞讜 (砖诪注讜谉) 砖诪砖讜谉 讝"诇 讚讚讜拽讗 专讗砖 讜专讙诇讬诐 讗讘诇 讻讜诇讛 讘讛诪讛 讗住讜专 诇驻讬 砖讬讻讜诇 诇讛驻砖讬讟讛. 讜诇讗 谞讛讬专 砖讛专讬 专讗砖 讜专讙诇讬诐 谞诪讬 讗驻砖专 讘讛驻砖讟. 讗诇讗 讗讜专讞讗 讚诪诇转讗 谞拽讟 讜讻谉 讻转讘 讘注诇 讛注讬讟讜专 讘注砖专转 讛讚讘专讜转 砖诇讜. 


讜讛讗 讚讗诪专讬谞谉 讗讬谉 讙讜讝讝讬谉 讗讜转谉 讘诪住驻专讬诐 讜讗讬谉 讙讜讝讝讬谉 讗转 讛讬专拽 讻讜'. 驻讬专讜砖讜 诪砖讜诐 注讜讘讚讬谉 讚讞讜诇. 讗讘诇 专砖"讬 讝"诇 诇讗 驻讬专砖 讻谉. 


转谞讜 专讘谞谉 讗讬谉 谞讜驻讞讬谉 讘诪驻讜讞 讗讘诇 谞讜驻讞讬谉 讘砖驻讜驻专转 讻讜'. 讜讛讬诇讻讱 讬砖 诇讬讝讛专 砖诇讗 诇谞驻讜讞 讗砖 讘诪驻讜讞讬诐 拽讟谞讬诐 砖诇 爪讜专驻讬 讻住祝 讘讬讜诐 讟讜讘. 讗讘诇 讘砖驻讜驻专转 诪讜转专 讗讘诇 诪讻讬讜谉 砖讗讬谉 讗谞讜 讘拽讬讗讬谉 诪讛讜 砖驻讜驻专转 爪专讬讱 诇砖谞讜转 诪注讟 讜诇讛驻讜讱 讛诪驻讜讞. 


讛讗 讚讗诪专讬谞谉 诇注讬诇 讜讗讬谉 讗讜驻讬谉 讘驻讜专谞讬 讞讚砖讛 砖诪讗 转驻讞转 讗讬讻讗 诇诪讬讚拽 讗诪讗讬 诇讗 诪讜讻讞 诪讛讗 诇注讬诇 讚诪讞讝拽讬谉 专讬注讜转讗. 讜讬"诇 讚讗驻砖专 讚讛讜讬 诪砖讬讘 讚诪讬讬专讬 讛讻讗 讘砖专讙讬诇讛 诇讬驻讞转. 


诪转谞讬' 讜注讜讚 讗诪专 专' 讗诇讬注讝专 注讜诪讚 讗讚诐 注诇 讛诪讜拽爪讛. 讜讗"转 诪讗讬 讜注讜讚 讚讛讗 讗驻住拽讜讛 专讘谞谉 讘诪讬讚讬 讚诇讗讜 诪讬诇转讬讛 讜讛讻讬谉 讘注讬谞谉 讘注讬专讜讘讬谉. 驻讬专砖 专砖"讬 讝"诇 讚讜讚讗讬 讙专住转 讛诪砖谞讛 砖诇讗 讻住讚专. 讗讘诇 讘转讜住' 转讬专爪讜 讚诇注讜诇诐 诇讗 讘注讬谞谉 诪讗讬 讜注讜讚 讗诇讗 讻砖讗讜诪专 讞讜诪专讗 讜讛讚专 讗诪专 讞讜诪专讗 讗讞专讬转讬. 讗讘诇 讘拽讜诇讗 讘转专 拽讜诇讗 讻讬 讛讻讗 讗祝 注诇 讙讘 讚讗驻住拽讜讛 专讘谞谉 讘诪讬诇转讬讛 砖驻讬专 拽讗诪专 讜注讜讚 讚讻讞 讚讛讬转专讗 注讚讬祝. 


注讜诪讚 讗讚诐 注诇 讛诪讜拽爪讛. 驻讬专讜砖 讻讙讜谉 讙专讜讙专讜转 讜爪诪讜拽讬诐 诇专' 砖诪注讜谉 讚讗讞讝讜 讜诇讗 讗讬讞讚讜. 讚讗讬 讞讝讜 诇诪讛 诇讛讜 讛讝诪谞讛. 讗讬 诇讗 讞讝讜 诇讗 诪讛谞讬 讘讛讜 讛讝诪谞讛. 讜讻谉 驻讬专砖 专砖"讬 讝"诇. 讜讛讜讗 讛讚讬谉 讘转诪专讬 讚注讬住拽讗 讜讻讬讜爪讗 讘讛诐 诇专' 讬讛讜讚讛 讗讬 谞诪讬 讘诪讜拽爪讛 诪讞诪转 讞住专讜谉 讻讬住 诇讻讜诇讬 注诇诪讗. 讜讗拽砖讬 注诇讛 讘讬专讜砖诇诪讬 诪讞诇驻讛 砖讟转讬讛 讚专' 讗诇讬注讝专 讚转谞讬 讘讬转 砖诪讗讬 讗讜诪专讬诐 诇讗 讬讟讜诇 讗诇讗 讗诐 讻谉 谞注谞注 诪讘注讜讚 讬讜诐 讜专' 讗诇讬注讝专 诇讗讜 砖诪讜转讬 讛讜讗. 讜驻专讬拽讜 讞讜诪专 讛讜讗 讘讚讘专 砖讬砖 讘讜 专讜讞 讞讬讬诐. 讻诇讜诪专 讚讛转诐 讘注讬 讛讻谞讛 讙诪讜专讛 讚诇诪讗 诪砖讻讞 诇讛讜 讻讞讜砖讬谉 讜讞讬讬住 诇讞讜专讘谉 砖讜讘讻讜 讗讘诇 讛讻讗 讘讚讘讜专 讘注诇诪讗 住讙讬. 讜讞讻诪讬诐 讚驻诇讬讙讬 讗讚专讘讬 讗诇讬注讝专 讗诇讬讘讗 讚讘讬转 讛诇诇 讛讜讗 讚拽讗诪专讬 讛讻讬谉. 讜讛讻讬 讗讬转讗 讘讬专讜砖诇诪讬 讚讙专住讬谞谉 讛转诐 诪讬讞诇驻讗 砖讬讟转讛讜谉 讚专讘谞谉 转诪谉 转谞讬讗 讘讬转 讛诇诇 讗讜诪专讬诐 注讜诪讚 讜讗讜诪专 讝讛 讜讝讛 讗谞讬 谞讜讟诇. 讜诪砖谞讬 讞讜诪专 讛讜讗 讘讚讘专 砖讬砖 讘讜 专讜讞 讞讬讬诐. 讜谞专讗讛 砖讬砖 砖讘讜砖 讘讙专住讛 诪砖讜诐 讚诪砖诪注 讚讛讻谞讛 讙讚讜诇讛 讛讜讬 注讜诪讚 讜讗讜诪专 讝讛 讜讝讛 讗谞讬 谞讜讟诇 讟驻讬 诪专讜砖诐 讜讝讛 讗讬谞讜. 讗诇讗 讛讻讬 讙专住讬谞谉 讛转诐 诇讬转 诇谉 讞讜诪专 讘讘注诇讬 讞讬讬诐 讻诇讜诪专 讚讛转诐 砖讗谞讬 讚讻诇 讗讞讚 讜讗讞讚 讙讜祝 讞诇讜拽 诇注爪诪讜. 讗讘诇 讛讻讗 砖讛驻讬专讜转 讛诐 讙讜祝 讗讞讚 讜讘讗 诇讛讻讬谉 诪拽爪转讜 爪专讬讱 砖讬专砖讬诐. 讜诪讛讻讗 砖诪注讬谞谉 讚专' 讗诇讬注讝专 讜讞讻诪讬诐 讘讛讻谞讛 讗讬 讝讜 讞砖讜讘讛 驻诇讬讙讬 讜诇讗 讘讚讬谉 讘专讬专讛 讻诪讜 砖驻讬专砖 专砖"讬 讝"诇. 讚讗诐 讻谉 讛讜讜 讞讻诪讬诐 讚诇讗 讻讛诇讻转讗 讚讛讗 拽讬讬诪讗 诇谉 讘讚专讘谞谉 讬砖 讘专讬专讛 讜诪讜拽爪讛 讚专讘谞谉 讛讜讗 讻讚驻讬专砖 专砖"讬 讝"诇. 讜讻谉 注讬拽专. 讜注讜讚 砖诇讗 讛讜讝讻专 讛讱 驻诇讜讙转讗 讘砖讜诐 诪拽讜诐 讚诪讬讬转讬 讚讬谉 讘专讬专讛 讘转诇诪讜讚讗 (讛讱 驻诇讜讙转讗). 讜注讜讚 诇诪讛 讬专砖讜诐 诇专讘谞谉 诇讗驻讜拽讬 诪讚讬谉 讘专讬专讛 讘讗讜诪专 诪讻讗谉 讜注讚 讻讗谉 讗谞讬 谞讜讟诇 住讙讬 讜讻讚讗诪专讬谞谉 讘驻专拽 拽诪讗.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 注讜诪讚 讗讚诐 注诇 讛诪讜拽爪讛 讻讜' 讻讙讜谉 讗讞讝讬 讜诇讗 讗讞讝讬 讻讜' 注讻"诇 讜转诇诪讜讚讗 讛转诐 讚讘注讬 诇讗讜讻讜讞讬 讚讗讬谉 诪讜拽爪讛 诇讞爪讬 砖讘转 诪讘专讬讬转讗 讚讛讬讛 讗讜讻诇 讘注谞讘讬诐 讜讛讜转讬专 讻讜' 讜诇讗 讬讚注 讛讱 住讘专讗 讚诪住讬拽 讛转诐 讻讙讜谉 讗讞讝讬 讜诇讗 讗讞讝讬 讛"讛 讚讗讛讱 诪转谞讬' 讚讛讻讗 讚拽转谞讬 注讜诪讚 讗讚诐 注诇 讛诪讜拽爪讛 讻讜' 讛"诪 诇讚拽讚拽 讛讻讬 讛"讚 讗讬 讚讞讝讬 诇"诇 讛讝诪谞讛 讗讬 讚诇讗 讞讝讬 讻讬 讗讝诪讬谉 诇讛讜 诪讗讬 讛讜讬 讻讜' 讻讚讚讬讬拽 讛转诐 讗讘专讬讬转讗 讗诇讗 讚讛讘专讬讬转讗 诪驻讜专砖 诇讬讛 讟驻讬 讚讗讬讬专讬 讘讻讛"讙 讜拽"诇:





诪讛专"诐

讚"讛 讜讗讬谉 诪驻讬讙讬谉 讗讜转诐 讘爪讜谞谉 讜讻讜' 讜转讬诪讛 讚讗诪专 诇注讬诇 讗住讜专 诇讞住诪谉 讜讻讜' 讛诇砖讜谉 讗讬谞讜 诪讚讜拽讚拽 讜专"诇 讛讗 讚拽转谞讬 诇注讬诇 讘诪转谞讬' 讜讗讬谉 诪诇讘谞讬诐 讗转 讛专注驻讬诐 讜诪驻专砖讬谞谉 诇讛 诪砖诪讬讛 讚专' 讬讜讞谞谉 诪驻谞讬 砖爪专讬讱 诇讘讜讚拽谉 讜讗诪专讬 诇讬讛 诪驻谞讬 砖爪专讬讱 诇讞住诪谉:





讞讻诪转 砖诇诪讛

讙诪' 转谞谉 讛转诐 爪"诇 转谞讬讗 讗讞讚 诪讘讬讗 讻讜' 讻爪"诇:


专砖"讬 讘讚"讛 讜讗诪专讬 诇讛 讻讜' 诇讛拽砖讜转讛 讘讛住拽 专讗砖讜谉 讻讜' 讻爪"诇:


讘讚"讛 诪讬 诪讞讝拽讬谞讗 讻讜' 讟专驻讜转 讛讻讗 诪讗讬 讻讜' 讛住"讚 讜讛讚"讗:


讘讚"讛 讜注讜讚 讻讜' 讗讜转讘讬谞讬讛 讘注讬专讜讘讬谉 讻讜'. 谞"讘 讘驻"讘 讚祝 讻"讙:


讘讗"讚 讘谉 讘讘讗 讚讗讜转讘讬 诪专讘讬 讗诇讬注讝专 讚住讜讻讛 讜砖谞讬 讜诇讗 讗驻住拽讬讛 讗诇讗 讘诪讬诇转讬讛 讜讗诇讜 讗讜转讘讬讛 诪讛讗 讻讜' 砖诇讗 讻住讚专 讻爪"诇 讜讛住"讚:


讘讚"讛 注讜诪讚 讗讚诐 讻讜' 讚讗诪专 讘讗讬谉 爪讚讬谉 讻爪"诇. 讜谞"讘 讚祝 讻"讝 注"讗:


转讜住' 讘讚"讛 诇诪诇讜讙 谞诪讞拽 诇诪诇讜讙 讜爪"诇 讛讚讘讜专 诪讜诇讙讬谉 讛专讗砖 讻讜':


讘讚"讛 讜注讜讚 讗"专 讗诇讬注讝专 讻讜' 讞讚讗 讻讜' 诇注讬诇 讻讜' 讻爪"诇:





诪讛专"诐 砖讬祝

讙诪专讗 讜讗讬谉 诪驻讬讙讬谉 讗讜转谉 讘爪讜谞谉. 讜讗"转 讻讬讜谉 讚讞讚砖讬诐 讛诐 诪讚诪爪专讬讱 注讚讬讬谉 讞讬住讜诐 讗"讻 讘诇讗 讛驻讙转 爪讜谞谉 讗驻讬诇讜 讛讬住拽 专讗砖讜谉 讗住讜专 讻讚讗诪专 诇注讬诇 讘专注驻讬诐 讞讚砖讬诐 诪驻谞讬 砖爪专讬讱 诇讞住诪谉 讻讘专 转讬专抓 讛讗砖专"讬 注"砖 [讚转谞讜专 诇讗 谞讙诪专 讘讛讬住拽 注讚 砖讬驻讬讙讜 讘爪讜谞谉]:


讘专砖"讬 讘讚"讛 讜注讜讚 讗诪专 专"讗 讻讜' 砖讙讬专住转 讛诪砖谞讛 砖诇讗 讻住讚专 讜爪"诇 拽讜讚诐 讛讱 讚讗讬谉 诪讜爪讬讗讬谉 讗转 讛讗讜专 讜讻讜'. 讜诇注讬诇 (讘讬爪讛 讚祝 讚') 讚诪讜讻讬讞 专砖"讬 诪讛讻讗 讚讗讬转 诇讬' 诇专"讗 诪讜拽爪讬谉 讛讜"诇 诇讛讜讻讬讞 诪诪砖谞讛 拽诪讬讬转讗 讚诪谉 讛讞爪专 诪驻谞讬 砖讛讜讗 诪谉 讛诪讜讻谉 讜注讜讚 讚讗讬谉 专讗讬讛 诪诪砖谞讛 讝讜 讻诇诇 讚讗驻讬诇讜 专"砖 诪讜讚讛 讘诪讜拽爪讛 讚讙专讜讙专讜转 讜爪诪讜拽讬诐 [讜注讬讬谉 诪"砖 诪讝讛 诇诪注诇讛 讘讚祝 讚']:


讘专砖"讬 讘讚"讛 注讜诪讚 讗讚诐 注诇 讛诪讜拽爪讛 讻讜' 讻讙讜谉 讗讞讝讬 讜诇讗 讗讞讝讬 讻讜'. 讜诇注讬诇 讘驻专拽 讗讬谉 爪讚讬谉 (讘讬爪讛 讚祝 讻"讜 注"讘) 讛讜"诇 诇讗讜讻讜讞讬 诪诪转谞讬' 讚讛讻讗 讜讻谉 专砖"讗 讛注讬专 讘讝讛:





专砖"砖

专砖"讬 讚"讛 讜讗讬谉 讙讜讝讝讬谉 讛讬专拽 讚诪讗谉 讚讞讝讬 住讘专 讻讜'. 讻爪"诇:



转讚"讛 讜注讜讚 (讘住讜驻讜) 讛讬讬谞讜 讛讬讻讗 讻讜'. 讜讞讚讗 诇拽讜诇讗. 注讬' 诪讛 砖转诪讛 注诇讬讛诐 讛转讜讬"讟 讜讻谉 讛诪讛专砖"讗 讘注讬专讜讘讬谉 砖诐 讻' 讚讚讘专讬讛诐 讚讛讻讗 诪讙讜诪讙诪讬谉 讜诇"谞 诇讬讬砖讘诐 讚讛讗 诪讜讻讞 讘讚讘专讬讛诐 砖诐 讚"讛 讗讬诇讬诪讗 讚讛讗 讚住讜讻讛 讚讗专"讗 诪讬 砖诇讗 讗讻诇 讻讜' 讛讜讬讗 拽讜诇讗 讚讬砖 诇讜 转砖诇讜诪讬谉 讜诇讻谉 讛讜拽砖讛 诇讛诐 讛讻讗 诇转讬专讜抓 专"转 讚讘拽讜诇讗 诪砖讜诐 讻讞 讚讛转讬专讗 (讻"讻 砖诐) 砖讬讬讱 诇诪转谞讬 讜注讜讚 讗祝 讚讗驻住拽讬谞讛讜 讘诪讬诇讬 讗讞专讬谞讬 讗"讻 诪讗讬 诪拽砖讛 砖诐 诪住讜讻讛 讜讗讛讗 转讬专爪讜 讚讛转诐 讛讜讬 讞讚讗 诇讞讜诪专讗 讜谞讻讜谉 讘注讝"讛:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讜讗讬谉 讞讜砖砖讬谉 讻讜' 讚讗讬谉 讝讛 拽讜专注 注"诪 诇转驻讜专. 拽砖讛 诇讬 讛讗 诪"诪 讗住讜专 诪讚专讘谞谉 讜讗诪讗讬 诇讗 讻转讘 专砖"讬 讻驻砖讜讟讜 讚讛讗 拽讬讬"诇 讻专"砖 讚讚讘专 砖讗讬谉 诪转讻讜讬谉 诪讜转专 讜驻住讬拽 专讬砖讬讛 诇讗 讛讜讬 讚讛讗 讛讜讬 专拽 讞砖砖 砖诪讗 转拽专注:





讞讬讚讜砖讬 专讘讬 注拽讬讘讗 讗讬讙专

讙诪专讗 转"专 讗讬谉 诪驻爪注讬谉 讻讜' 讜讗讬谉 讞讜砖砖讬谉 砖诪讗 转拽专注.
诪砖讜诐 讚拽讬讬"诇 讻专砖讘"讙 讚讚砖讗"诪 砖专讬 讜驻住讬拽 专讬砖讗 诇讬讻讗 讚诪讚讗诪专讬谞谉 讗"讞 砖诪讗 转拽专注 讗诇诪讗 讚讗讬谞讜 讜讚讗讬 砖转拽专注, 讜专砖"讬 讝"诇 驻讬专砖 讗驻讬诇讜 谞拽专注转 诇讗 讗讻驻转 诇谉 讚讗讬谉 讝讛 拽讜专注 注"诪 诇转驻讜专, 讜讗讬谞讬 诪讘讬谉 讚讛讗 诪"诪 讗讬住讜专 讚专讘谞谉 诪讬讛讜 讗讬讻讗:





讞讬讚讜砖讬 讞转"住

讜讗诪专讬 诇讛 诪驻谞讬 砖爪专讬讱 诇讞住诪谉 讛专诪讘"诐 住"诇 讗驻讬' 讘讬砖谞讬' 谞诪讬 砖讬讬讱 讞讬住讜诐 讚讘讻诇 驻注诐 诪转讞住诪谉 讬讜转专 讜诪砖讜"讛 诇讗 讻' 讚诪讬讬专讬 讘专注驻讬' 讞讚砖讬' 讜讙诐 讘讛诇讻讜转 砖讘转 诇讗 讻' 讚讘拽讚专讛 讞讚砖讛 注住拽讬' 讜注讬讬' 讛"讛 讜诇讞"诪 注诇 讛砖讙转 讛专讗讘"讚 讘讝讛. 讜诇驻注"讚 谞讛讬 讚诪转讞住诐 诇注讜诇诐 诪"诪 讘讞讚砖讬' 讛讜讛 诪诇讗讻讛 砖爪专讬讻讛 诇讙讜驻讛 讚讗讬 诇讗讜 砖讬转讞住诐 诇讗 讬讻讜诇 诇爪诇讜转 注诇讬讜 讜诇讗 诇讘砖诇 讘拽讚专讛 讚注讘讬讚讬 讚驻拽注讬 讜讗住讜专 诇讻讜诇讬 注诇诪讗 诪砖讗"讻 讘讬砖谞讬' 谞讛讬 砖诪转讞住诐 讟驻讬 诪诪讛 砖讛讬' 诪"诪 讗讬谉 讛诪诇讗讻讛 爪专讬讻讛 诇讙讜驻讬' 讜讗讬谞讬谞讜 爪专讬讱 诇讜 注转讛 讻诇诇 讜诇专"砖 讚诪诇讗讻讛 砖讗爪"诇 驻讟讜专 诇讗 诪讞讬讬讘 诇讻谉 诪讜拽讬 诇讬' 讘砖诪注转讬谉 讘讞讚砖讬' 讻讬 讛讬讻讬 讚转讬转讜 讻讻"注 讗讘诇 讛专讬"祝 讜专诪讘"诐 讚驻住拽讜 诪诇讗讻讛 砖讗爪"诇 讞讬讬讘 讗驻讬' 讘讬砖谞讬' 谞诪讬 诇讗 讜讗"砖 驻住拽 讛专诪讘"诐:


诪讛讜 诇砖讜讞讟讛 讘讬"讟. 讘驻谞讬 讬讛讜砖注 讛拽砖讛 转驻砖讜讟 诪诪住讜讻谞转 诇注讬诇 讚砖讜讞讟讛 讘讬"讟 讗注"讙 讚诇诪讗 诇讗 转驻专讻住 讘住讜祝 讛砖讞讬讟讛 讜讛"诇 住驻拽 谞讘诇讛 讜讬"诇 讛转诐 讘讞讘讜专讛 讛"诇 诪拽诇拽诇 讘注讜专 讜专拽 讘驻住讞讬' 注"讙 注"讗 讗诪专讬' 讚讛"诇 诪转拽谉 诇讛讜爪讬讗 诪讬讚讬 讟讜诪讗转 谞讘诇讛 讜诪讬讚讬 讗讘诪讛"讞 诇讘"谞 讜讛讻讗 诇讗 砖讬讬讱 讝讛 讚诪诪"谞 讗诐 诇讗 转驻专讻住 转讛讬' 谞讘诇讛 讜诪讟诪讗讛 讜诪"诪 谞转拽诇拽诇讛 讛注讜专 注"讬 砖讞讬讟讛 讜讗诐 转驻专讻住 讛专讬 讬驻讛 砖讞讟 讜讬讗讻诇 诪诪谞讛. 讜讗讬 诪砖讜诐 转讬拽讜谉 讗讘诪讛"讞 诇讘"谞 讛专讬 讻诇 注爪诪讛 砖讜讞讟讛 讘讬"讟 砖诪转讬专讗 砖诇讗 转诪讜转 讟专诐 砖转讞砖讱 讜讬驻住讬讚 谞诪爪讗 注讻"驻 讛讬' 诪讜转专 诇讘"谞 注"讬 诪讬转讛 讜诇讗 讛讜注讬诇讛 诇讜 砖讞讬讟转讜 讘讝讛 讜拽"诇:


诪驻谞讬 砖爪专讬讱 诇讞住诪谉 诪转谞讬谞谉 诇讛 讜讛讻讬 讛讬诇讻转讗 讚诪讜转专 诇砖讞讜讟 注讜祝 讛谞讚专住 讜诪讛 砖拽砖讛 注诇 讝讛 诪"砖 讘砖"注 诪讜讛诇 诇讗 讬诪讜诇 驻注诐 专讗砖讜谉 讘砖讘转 注讬讬' 转砖讜' 讞讜"讬 讜讛讗专讻转讬 讘拽讜谞讟专住 诪讬讜讞讚 讜讻谉 诪讛 砖拽砖讛 诪诪"砖 专诪"讗 讘注讙诇 砖谞讜诇讚 讘讬"讟 讜注讬讬' 驻"讬 讘砖诪注转讬谉 讛讻诇 诪讘讜讗专 讗爪诇讬谞讜 讘讗专讬讻讜转 讘注讝讛讬"转 讜注诪"砖 专诪"讗 诪砖讜诐 讚讛注讜祝 讛谞讚专住 讛讬' 诇讜 讞讝拽转 讛讬转专 诪砖讗"讻 注讙诇 讜讛拽砖讛 诪讙"讗 讛讗 讞讝拽转 讛讬转专 讛讬讬谞讜 专讜讘 讘讛诪讜转 讻砖专讬' 讜讛"谞 讘注讙诇. 讜注讬讬' 住驻"拽 讚注讬专讜讻讬' 讜诇驻注"讚 诇讗讜 讞讝拽转 讛讬转专 讗讻讬诇讛 拽讗诪专 讚讛专讬 谞讚专住 诇驻谞讬谞讜 讜爪专讬讱 讘讚讬拽讛 讗讱 讞讝拽转 讛讬转专 砖讞讬讟讛 讘讬"讟 讜诪住驻讬拽讗 诇讗 转讬驻拽注 诪讬谞讬' 讛讗讬 讛讬转专 诪砖讗"讻 注讙诇 砖谞讜诇讚 讛讬讜诐 诇讗 讛讬' 诇讜 注讚讬讬谉 讞讝拽转 讛讬转专 砖讞讬讟讛 讚诪讛 砖砖讜讞讟讬' 讗诪讜 讜讛讜讗 谞讬转专 讘砖讞讬讟转讛 讚谞讞砖讘 讻讗' 诪讗讬讘专讬讛 讜诇讗 诪讬拽专讬 讞讝拽转 讛讬转专 讜讗驻讬' 诇诪"讚 讚讬讻讜诇 诇讛讜砖讬讟 讬讚讜 诇诪注讬 讘讛诪讛 讜诇砖讞讜讟 讛注讜讘专 诪"诪 诇讗 诪讬拽专讬 讝讛 讞讝拽转 讛讬转专 砖讞讬讟讛 讘讬"讟 注诪"砖 转讜住' 诇注讬诇 讜讬"讜 注"讗 讚"讛 诪讛 讘讬谉 讜讻讜' 讗"谞 讬"诇 讛讜讗讬诇 讜诇讻转讞诇讛 讜讻讜' 注"砖 讜拽"诇:


讜注讜讚 讗专"讗 诪"砖 转讜住' 讚讛讬讻讬 讚讛讜讜 转专讜讜讬' 拽讜诇讗 砖讬讬讱 讜注讜讚 讻讜讜谞转诐 诪砖讜诐 讚讻讞 讚讛转讬专讗 讜拽讜诇讗 讞砖讜讘 讟驻讬 诪砖讗"讻 转专讜讜讬' 诇讞讜诪专讗 注"砖 讘注讬专讜讘讬' 讜拽"诇. 诪"砖 诪讛专砖"讗 诪诇注讬诇 讻"讜 注"讘 讬"诇 讛转诐 注讬拽专 讛拽' 诪讚谞拽讟 讛讬' 讗讜讻诇 讘注谞讘讬' 讜讻讜' 注讬讬' 诪住讻转 砖讘转 诪"讛 注"讗 讜转讜住驻转 讚讘专讬 讛诪转讞讬诇 讜讗讜讻诇 讗讬爪讟专讻讗 诇讬' 讜拽"诇:





驻谞讬 讬讛讜砖注

讘讙诪' 转谞谉 讛转诐 讚专住讛 讗讜 砖讟专驻讛 讘讻讜转诇 讜讻讜' 讘注讗 诪讬谞讬讛 专' 讬专诪讬讛 诪专' 讝讬专讗 诪讛讜 诇砖讞讟讛 讘讬"讟 诪讬 诪讞讝拽讬' 专讬注讜转讗 讜讻讜' 讜驻讬专砖"讬 讚讘砖诇诪讗 讘砖讗专 讘讛诪讜转 住诪讻讬谞谉 讗专讜讘讗 讜讻讜' 注讻"诇. 讜讬砖 诇讚拽讚拽 讚讗讻转讬 诪讗讬 拽诪讬讘注讬讗 诇讛讜 讚诪讗讬 砖谞讗 诪讘讛诪讛 诪住讜讻谞转 讚转谞讬谞谉 诇注讬诇 讘驻' 讗讬谉 爪讚讬谉 (讘讬爪讛 讚祝 讻"讛) 讚诪讜转专 诇砖讞讟讛 讘讬"讟 讗诐 讬砖 砖讛讜转 诇讗讻讜诇 诪诪谞讛 讻讝讬转 讗注"驻 讚讗转讬诇讬讚 专讬注讜转讗 讟讜讘讗 讚讛讗 拽讬"诇 讘讞讜诇讬谉 讚祝 诇"讝 讚讘讛诪讛 诪住讜讻谞转 讗住讜专讛 注讚 砖转驻专讻住 讘砖注转 砖讞讬讟讛 讜讻诇 讻诪讛 讚诇讗 拽讬诐 诇谉 砖驻专讻住讛 讘讜讚讗讬 讛讜讬 住驻拽 谞讘讬诇讛 讜讗驻"讛 诪讜转专 诇砖讞讟讛 讘讬"讟 讗注"讙 讚讗转专注 诇讛 专讜讘讗 诪讬讛讜 讗驻砖专 讚砖讗谞讬 讛转诐 讚讛讗 讚诪讜转专 诇砖讞讟讛 讛讬讬谞讜 诪砖讜诐 讛驻住讚 诪诪讜谉 讚诪转讬讬专讗 砖诪讗 转诪讜转 讗诐 讬砖讛谞讛 诇砖讞讟讛 注讚 诇讗讞专 讬"讟 诪砖讗"讻 讛讻讗 诇注谞讬谉 住驻拽 讟专驻讜转 诇讗 砖讬讬讱 诇讜诪专 讻谉 讚诇讗讞专 砖讻讘专 砖讛转讛 诪注转 诇注转 讜诇讗 诪爪专讻讬谞谉 诇讛 讘讚讬拽讛 讗诇讗 诪砖讜诐 讚讞讬讬砖讬谞谉 诇驻住讬拽转 讞讜讟 讛砖讚专讛 讗讜 谞砖转讘专讜 专讜讘 爪诇注讜转讬讛 讻诪讜 砖驻讬专砖"讬 讜讻讬讜谉 讚诇讗 讛讜讬 讗诇讗 住驻拽 讟专驻讛 讛讗 拽讬"诇 讚讟专驻讛 讞讬讛 讬"讘 讞讚砖 讗"讻 诇讬讻讗 驻住讬讚讗 讗诐 讬诪转讬谉 诇砖讞讟讛 注讚 诇讗讞专 讬"讟 讜诇讘讜讚拽讛 诪住驻拽 讟专驻讜转 讛诇诇讜 讻谉 谞专讗讛 诇讬. 诪讬讛讜 谞专讗讛 讚诇讗 砖讬讬讱 讛讱 讗讬讘注讬讗 讗诇讗 讘讻讛"讙 砖讟专驻讛 讗讜 讚专住讛 讘讻讜转诇 讚讜拽讗 讚讻讬讜谉 砖讻讘专 砖讛转讛 诪注转 诇注转 讜专讜讘 讘讛诪讜转 砖谞转专住拽讜 讗讘专讬讛诐 拽讬诐 诇讛讜 诇专讘谞谉 讚讗讬谞讛 讞讬讛 诪注转 诇注转 讗"讻 讗讬拽诇砖讗 讛讱 专讬注讜转讗 讟讜讘讗 诪砖"讛 诪讬讘注讬讗 诇讛讜 讗讬 讗驻"讛 诪讞讝拽讬谞谉 专讬注讜转讗 讗讜 诇讗 诪砖讗"讻 讘砖讗专 住驻拽 讟专驻讜转 砖爪专讬讻讛 讘讚讬拽讛 讗讞专 砖讞讬讟讛 讗驻砖专 讚驻砖讬讟讗 讚讗住讜专 诇砖讞讟讛 讘讬"讟 讻讬讜谉 讚讗讬转专注 讟讜讘讗 讛讱 专讜讘讗 讚专讜讘 讘讛诪讜转 讻砖讬专讜转 讛谉 诪转讜讱 诪讛 砖讻转讘转讬 讬砖 诇讬讬砖讘 诪"砖 讘砖"注 讘讛诇讻讜转 讬"讟 住讬' 转爪"讞 讚注讙诇 砖谞讜诇讚 讘讬"讟 讗注"驻 讚拽讬诐 诇谉 砖讻诇讜 诇讜 讞讚砖讬讜 讗住讜专 诇砖讞讟讜 讘讬"讟 注讚 砖转驻专讬住 注诇 讙讘讬 拽专拽注 讜讛拽砖讜 讻诇 讛讗讞专讜谞讬诐 砖讛讬讗 谞讙讚 住讜讙讬讗 讚砖诪注转讬谉 讚讛讻讗 注讬讬谉 讘讚"诪 讜诪讛专砖"诇 讜讘讟"讝 砖谞讚讞拽讜 诇讬讬砖讘 讜诇诪讗讬 讚驻专讬砖讬转 砖驻讬专 诪爪讬谞谉 诇讞诇拽 讘讬谉 讛讗讬 讚讛讻讗 讚转讜 诇讗 讗诇讬诐 讛讱 专讬注讜转讗 讻讬讜谉 砖讻讘专 砖讛转讛 诪注转 诇注转 诪砖讗"讻 讘注讙诇 砖谞讜诇讚 讘讬"讟 讚诇讗 砖讬讬讱 诇讜诪专 讻谉 诪砖"讛 住讘专讜 讛谞讱 驻讜住拽讬诐 讚讗住讜专 诇砖讞讟讜 讘讬"讟 讗讗"讻 讛驻专讬住 注"讙 拽专拽注 讜注讬讬谉 诪"砖 砖诐 讘砖诐 讛讘"讞 讻谉 谞专讗讛 诇讬 讜讚讜"拽:


诪砖谞讛 讜注讜讚 讗"专 讗诇讬注讝专 注讜诪讚 讗讚诐 注诇 讛诪讜拽爪讛 讜讛拽砖讜 专砖"讬 讜讛转讜住驻讜转 讚讘注专讜讘讬谉 讚祝 讻"讙 诪砖诪注 讚诇讗 砖讬讬讱 诇诪讬转谞讬 讜注讜讚 讛讬讻讗 讚讗驻住拽讛 讘诪讬诇转讗 讗讞专讬转讬 讜讛讻讗 讗驻住拽讛 讘诪讬诇转讗 讟讜讘讗 讻讘专 讻转讘转讬 讘诪砖谞讛 讛拽讜讚诪转 讚诇驻讬' 讛专诪讘"诐 讛讱 讚讗讬谉 诪讜爪讬讗讬谉 讗转 讛讗讜专 诇讗 讛讜讬 讛驻住拽讛 讘诪讬诇转讗 讗讞专讬转讗 讻讬讜谉 讚诇专"讗 诪讜转专 诇讛讜爪讬讗 讗转 讛讗讜专 讚诇讗 讙专注 诪诪讻砖讬专讬谉 砖讗驻砖专 诇注砖讜转谉 诪注讬"讟 讜诪讛"讟 讙讜驻讗 谞专讗讛 讚诪转讬专 专"讗 诇诇讘谉 讗转 讛专注驻讬诐 讗诇讗 讚诇驻讬专砖"讬 讜讛转讜住' 砖讻转讘讜 诇注讬诇 讚讛讗讬 讗讬谉 诪讜爪讬讗讬谉 讗转 讛讗讜专 诇讗 讛讜讬 讟注诪讗 诪砖讜诐 讚讗驻砖专 诇注砖讜转谉 诪注讬"讟 讗诇讗 讻驻砖讟讗 讚诇讬砖谞讗 讚讙诪专讗 讚讗住讜专 诪砖讜诐 讚诪讜诇讬讚 讗讜专 讜讛讬讬谞讜 诪砖讜诐 讗讬住讜专 谞讜诇讚 讗驻"讛 谞专讗讛 讚诇讗 讛讜讬 讛驻住拽讛 讘诪讬诇转讗 讗讞专讬转讬 讚讻讜诇讛 讞讚讗 诪讬诇转讗 讛讬讗 讜讛讻讬 拽讗诪专 讚讗注"讙 讚诪讬拽诇 专"讗 诇注谞讬谉 诪讜拽爪讛 讚注爪讬诐 讗驻"讛 诪讜讚讛 讚讗讬谉 诪讜爪讬讗讬谉 讗转 讛讗讜专 诪砖讜诐 讚讛讜讬 谞讜诇讚 讙诪讜专 讻谉 谞专讗讛 诇讬:





讬诐 砖诇 砖诇诪讛

讚讬谉 讚讗讬谉 诪讘砖诇讬谉 讘讬"讟 讘拽讚专讜转 砖诇 讞专诐 讛讞讚砖讜转 讗讗"讻 讛专转讬讞谉 诪转讞讬诇讛 诪注讬"讟 诪驻谞讬 砖讛讘讬砖讜诇 讛专讗砖讜谉 诪讞讝讬拽谉 讜讛讜讗 讙诪专 转讬拽讜谞谉:


转谞讬讗 讗' 诪讘讬讗 讗转 讛讗讜专 讜讗' 诪讘讬讗 讗转 讛注爪讬诐 讜讗' 砖讜驻转 讗转 讛拽讚专讛 讜讗' 诪讘讬讗 讗转 讛诪讬诐 讜讗' 谞转谉 讘转讜讻讛 转讘诇讬谉 讜讗' 诪讙讬住 讻讜诇谉 讞讬讬讘讬谉 讜讛转谞讬讗 讗讞专讜谉 讞讬讬讘 讜讻讜诇谉 驻讟讜专讬诐 诇"拽 讛讗 讚讗讬讬转讬 讗讜专 诪注讬拽专 讛讗 讚讗讬讬转讬 讗讜专 诇讘住讜祝 讘砖诇诪讗 讻讜诇讛讜 拽注讘讬讚 诪注砖讛 诪讘讬讗 讛讗讜专 诪砖讜诐 诪讘注讬专 讗转 讛讙讞诇转 讚讻砖讛讜讗 诪讜诇讬讻讛 讛讬讗 诪转诇讘讛 诪专讜讞 讛诇讬讻转讜 讜诪讘讬讗 讗转 讛注爪讬诐 诇讗讜专 谞诪讬 诪砖讜诐 诪讘注讬专 谞讜转谉 诪讬诐 讜转讘诇讬谉 讜诪讙讬住 讜砖讜诐 诪讘砖诇 砖讗祝 讛讜讗 讗讘 诪诇讗讻讛 讗诇讗 砖讜驻转 讗转 讛拽讚专讛 诪讗讬 拽讗 注讘讬讚 讗专"诇 讛讻讗 讘拽讚讬专讛 讞讚砖讛 注住拽讬谞谉 讜诪砖讜诐 诇讬讘讜谉 专注驻讬诐 谞讙注讜 讘讛 驻讬' 诪砖讜诐 讛讱 讙讝讬专讛 讙讜驻讗 砖讗住专讜 诇诇讘谉 专注驻讬诐 谞讙注讜 讘讛 讜驻' 讛转讜住驻讜转 讛"诇 讜讬砖 谞讝讛专讬谉 砖诇讗 诇讘砖诇 讘转讞讬诇讛 讘拽讚专讛 讞讚砖讛 讜诇讗 讛讬讗 讚讛讻讗 讘拽讚讬专讛 谞讬拽谞讬转 讚讗讝 砖讬讬讱 讘讛 诇讬讘讜谉 专注驻讬诐 砖砖驻转讛 拽讜讚诐 砖诪讘讬讗 讛诪讬诐 讗讘诇 讻砖诪讘砖诇讬谉 讘讛 诪讗讻诇 诇讗 砖讬讬讱 讘讛 诇讬讘讜谉 专注驻讬诐 注"讻 讜讛住诪"讙 讻诪讬 讻' 讞"诇 讙专' 讘讬专讜砖诇诪讬 专讘讬 讬讜讚讬 讘专' 讬砖诪注讗诇 讛讜专讛 诪讚讜讞拽 诇讛讘讬讗 讻讬专讛 讞讚砖讛 诪讘讬转 讗讜诪谉 诇砖驻讜转 注诇讬讛 拽讚讬专讛 讘讬"讟 讜讬砖 专讜爪讬谉 诇诇诪讜讚 讗讘诇 砖讗住讜专 诇讘砖诇 讘拽讚讬专讛 讞讚砖讛 讘讬"讟 讜爪专讬讱 诇讬转谞讛 注诇 讛讗砖 诪注讬"讟 讗讘讬 讬砖 诇讞诇拽 讘讬谉 拽讚讬专讛 砖诇谞讜 诇讻讬专讛 讗讘诇 讘讛讙诪"讬 讻' 讘驻"讙 讚讘专讬 住诪"讙 讜讗讞"讻 讻' 讗诪谞诐 讛专"诐 讛讬讛 诪讝讛讬专 诇讘砖诇 讘讻诇 拽讚专讛 讞讚砖讛 诪注讬"讟 讗诐 专讜爪讬诐 诇讘砖诇 讘讛 讘讬"讟 讜讻"讻 讛转讜住驻讜转 讜讻谉 谞诪爪讗 讘转讜住驻' 讛专"诐 诇讗住讜专 讗诐 诇讗 诪讚讜讞拽 讻讙讜谉 砖讗讬谉 诇讜 诪讛 诇讗讻讜诇 讜讻"讻 讛专讜拽讞 注讻"诇 讜诪讻讗谉 讬专讗讛 砖讛转讜住驻转 砖诇驻谞讬谞讜 讗讬谞谉 转讜住' 讚专"讗 诪讟讜讱 讗诇讗 诇讬拽讜讟讬诐 诪讗讞专讜谞讬诐 讜讻"讬 讻诪讬 讻' 讘砖诐 转讜住驻转 诇讗住讜专 讜讻"讻 讛专讗"砖 诇拽诪谉 转"专 转谞讜专 讜讻讬专讬讬诐 讞讚砖讬诐 讜讻"砖 讬砖谞讬诐 讛专讬 讛谉 讻讻诇 讛讻诇讬诐 讜注讜诇讬谉 讘砖讘转 讘讞爪专 讗讘诇 讗讬谉 住讻讬谉 讗讜转谉 讘砖诪谉 驻讬' 诇讛讞诇讬拽谉 讜诇爪讞爪讞谉 讜讗讬谉 注砖讬谉 讗讜转讜 驻讬专讜砖 砖驻讬谉 讘诪讟诇转 讜讗讬谉 诪驻讬讙讬谉 讗讜转谉 讘爪讜谞谉 讻讚讬 诇讞住诪谉 讜讗诐 讘砖讘讬诇 诇讗驻讜转 诪讜转专 讜讻' 讛转讜住' 讜讛专讗"砖 讗讞专讬讛诐 讜讗"转 讻讬讜谉 讚讘讞讚砖讬诐 讛谉 (诪讬讬专讬) 诪讚爪专讬讻讬 注讚讬讬谉 讞讬住讜诐 讗"讻 讘诇讗 讛驻讙讜转 爪讜谞谉 讗驻讬' 讛讬住拽 专讗砖讜谉 讗住讜专 讻讚讗诪专讬谞谉 诇注诇 讘专注驻讬诐 讞讚砖讬诐 诪注谞讬 砖爪专讬讱 诇讞住诪谉 讜讬"诇 讚转谞讜专 讗讬谞讜 谞讙诪专 讘讛住拽讛 注讚 砖讬驻讜讙 讘爪讜谞谉 注讜讚 讻' 讛专讗"砖 讜诪讻讗谉 讬砖 诇诇诪讜讚 砖讗讬谉 诇讘砖诇 讘拽讚专讛 讞讚砖讛 讘讬"讟 讚讞住讜诪讬 拽讗 诪讞住诐 诇讬讛 讜拽讗 讞讝讬谞谉 讚诪讚讬讬转讬 驻讬' 诪讝讬注讬谉 讜讗讬谉 诪讞讝讬拽讬谉 讘讛 讞讜诐 注讚 砖讬讘砖诇讜 讘讛 驻注诐 讗讞讚 注讚 讻讗谉 讜讻讘专 驻讬专砖' 砖讚讘专讬讜 注讬拽专 讜讻谉 讛诪谞讛讙:


讚讬谉 诪讜转专 诇诪诇讜讙 讛专讗砖 讜讛专讙诇讬诐 讘专讜转讞讬谉 诇讛住讬专 讛砖注专 讜诪讛讘讛讘讬诐 讗讜转谉 讘讗讜专 讗讘诇 讗讬谉 讟讜驻诇讬谉 讗讜转谉 讘住讬讚 讜诇讗 讘讞专住讬转 讜诇讗 讘讗讚诪讛 讜讗讬谉 讙讜讝讝讬谉 讗讜转谉 砖诪住驻专讬诐 讜讗住讜专 诇诪诇讜讙 讻诇 讛讙讚讬 讗驻讬' 诪讻讜讬谉 诇讗讻讜诇 讛注讜专 讜讗讬谉 讙讜讝讝讬谉 讛讬专拽 讘诪住驻专讬诐 砖专讙讬诇讬谉 诇讞讜转讻谉 讘讛谉 诪谉 讛诪讞讜讘专 讜诪转拽谞讬谉 讗转 讛拽讜谞讚住 讜讛注讻讘讬讜转 讜讚讬谉 讚讗讜驻讬谉 讘驻讜专谞讬 讜讘诇讘讚 砖诇讗 转讛讗 讞讚砖讛 讜诪讞诪诪讬谉 讞诪讬谉 讘讬讜专讛 讙讚讜诇讛 讜讗讬谉 讞讜砖砖讬谉 砖讜诪讗 讬讗诪专 诇爪讜专讱 讞讜诇 讛讜讗:


转"专 诪讜诇讙讬谉 讗转 讛专讗砖 讜讗转 讛专讙诇讬诐 讜诪讛讘讛讘讬谉 讗讜转谉 讘讗讜专 讗讘诇 讗讬谉 讟讜驻诇讬谉 讗讜转谉 讘讞专住讬转 驻讬专砖 诇讛住讬专 砖注专谉 讜诇讗 讘讗讚诪讛 讜诇讗 讘住讬讚 讚讛讜讬 讚专讱 讛注讘讚谞讬谉 讜讗讬谉 讙讜讝讝讬谉 讗讜转谉 讘诪住驻专讬诐 讚诪讞讝讬 讻爪专讬讱 诇砖注专 讜讻' 讛专讗"砖 讘砖诐 讘讛"讙 讜讝"诇 讗住讜专 诇诪诇讜讙 讗转 讻诇 讛讙讚讬 讻讚讬 诇讗讻讜诇 讛注讜专 诪砖讜诐 砖拽诇 讬讜转专 诇讛驻砖讬讟 讜讗讬讻讗 讟讬专讞讗 讬转讬专讛 讜讻"讻 讛转讜住驻讜转 讝"诇 讻诇 讙讜驻讜 砖诇 讙讚讬 讗住讜专 讛讜讗讬诇 讜讬讻讜诇 讘讛驻砖讟讛 讛拽诇讛 诇注砖讜转 讟注讬 注"讻 讜诪砖诪注 诇讛讚讬讗 砖讛诪诇讬讙讛 讗讬谞讛 拽诇讛 讜讛讟讜专 讻' 讜讝"诇 讗诐 专爪讛 诇诪讜诇讙讛 讻讚讬 诇讗讻讜诇 注讜专讛 诪驻谞讬 砖讬砖 讘讜 讟讜专讞 讬讜转专 讘讛驻砖讟 砖专讬 讜转讬诪讛 讛讜讗 讘注讬谞讬 诇讛讬讜转 讛诪诇讬讙讛 拽诇讛 诪讛驻砖讟 讙诐 讛讟讜专 讛讘讬讗 讚讘专讬 讘讛"讙 讘注"讗 砖讛讘讬讗 讛专讗"砖 注"讻 谞专讗讛 砖讟"住 讛讜讗 讗诇讗 (讛讻讬) 专讗讜讬 诇讛讬讜转 讗驻讬' 讗诐 专爪讛 诇诪讜诇讙讜 讻讚讬 诇讗讻讜诇 注讜专讛 诪诪谞讬 砖讬砖 讘讜 讟讜专讞 讬讜转专 诪讘讛驻砖讟讛 讜讛讬讬谞讜 讻讚讘专讬 讛专讗"砖 讜讻谉 注讬拽专 谞讞讝讜专 诇讘专讬讬转讗 讜讗讬谉 讙讜讝讝讬谉 讗转 讛讬专拽 注讬' 讬专拽 转诇讜砖 砖讬砖 讘讜 专讗砖讬 讛注诇讬谉 谞讜拽讘讬谉 讘转住驻讜专转 砖诇讜 砖讙讜讝讝讬谉 讘讛 诪谉 讛诪讞讜讘专 讚诪讗谉 讚讞讝讬 住讘讜专 砖诇讜拽讟讬谉 讛讬讜诐 讗讘诇 诪转拽谞讬诐 讗转 讛拽讜谞讚住 讜讗转 讛注讻讘讬讜转 讛讜讗 诪讬谞讬 讬专拽讜转 砖讬砖 讟讜专讞 讘转讬拽讜谞谉 讜诪住讬拽讬谉 讜讗讜驻讬谉 讘驻讜专谞讬 注讬' 讛谉 转谞讜专讬诐 砖诇谞讜 讛讙讚讜诇讬诐 讜驻讬讛谉 讘爪讬讚谉 讜诇讗 讞讬讬砖讬谞谉 诇讟专讞讗 讗诐 讬砖 诇讜 讗讜讻诇讬谉 讛专讘讛 讚诇讗 住讙讬 讘转谞讜专 讜诪讞诪讬' 讞诪讬谉 讘讗谞讟讬讻讬 驻讬专讜砖 讬讜专讛 讙讚讜诇讛 讜讗讬谉 讞讜砖砖讬谉 砖诪讗 讬讗诪专讜 诇爪讜专讱 讞讜诇 讛讜讗 注讜砖讛 讗"谞 讗祝 注诇 驻讬 砖诪砖诪专 讞讜诪讜 讛专讘讛 诇讗讞专 讬"讟 讜讗讬讻讗 诇诪讬讞砖 讟驻讬 砖讬讗诪专 诇爪讜专讱 讞讜诇 讛讜讗 讗注"讛 诇讗 讞讬讬砖讬谞谉 讜讗讬谉 讗讜驻讬谉 讘驻讜专谞讬 讞讚砖讛 砖诪讗 转驻讞转 驻讬' 注"讬 砖讞讚砖讛 讛讬讗 讜谞诪爪讗 讚讟专讞 砖诇讗 诇爪讜专讱 讜讛专诪讘"诐 讻' 砖诪讗 转驻讞转 讜讬驻住讬讚 讛诇讞诐 讜讬诪谞注 诪砖诪讞转 讬"讟 讜讻"讻 讛讟讜专 讗讞专讬讜 讜讻' 讛转讜住驻' 讜讝"诇 讜讗"转 讛讗 讗诪专讬谞谉 诇注讬诇 讜讗诐 讘砖讘讬诇 诇讗驻讜转 诪讜转专 讬"诇 讚讛讻讗 砖讗谞讬 砖驻讜专谞讬 砖讛讜讗 讙讚讜诇 讜讬砖 诇讞讜砖 讬讜转专 砖诪讗 转驻讞转 讗讘诇 讘驻讜专谞讬 拽讟谉 砖专讬:


讚讬谉 讚讗讬谉 谞讜驻讞讬谉 讘诪驻讜讞 讗驻讬诇讜 讛讜讗 拽讟谉 砖诇 讘注讛"讘 讗讘诇 讘砖驻讜驻专转 诪讜转专 讻讚专讻讜 讗讬谉 驻讜爪注讬谉 讗转 讛拽谞讛 诇注砖讜转讜 讻诪讜 砖驻讜讚 诇注诇讜转 讘讜 讗讘诇 驻讜爪注讬诐 讛讗讙讜讝 讘诪讟诇转 讚讛讬讬谞讜 砖诪讻讛 注诇 讛诪讟诇讬转 诇砖讻讜专 讛专讘讛 讗讙讜讝讬诐:


转"专 讗讬谉 谞讜驻讞讬谉 讘诪驻讜讞 讚诪讞讝讬 讻讗讜诪谉 注讜砖讛 诪诇讗讻讛 讗讘诇 谞讜驻讞讬谉 讘砖驻讜驻专转 讜讗讬谉 诪转拽谞讬诐 讛砖驻讜讚 讜讗讬谉 诪讞讚讚讬谉 讗讜转讛 驻讬' 讘谞专爪诐 诪注讬"讟 讜讚"讛 讗讘诇 讘谞专爪诐 讘讬"讟 砖专讬 诇专"讬 讻讱 讬专讗讛 诪驻专砖"讬 讜诇驻讬 诪讛 讚拽"诇 讛诇讻讛 讻专"讬 砖专讬 诇转拽谞讜 讜诇讞讚讚讜 讘谞专爪诐 讘讬"讟 讗诇讗 砖讗讬谉 诪讜专讬谉 讻谉 讗讻谉 诇驻讬 诪"砖 诇注讬诇 讘注' 讗"爪 住讬' 讬"讟 讙讘讬 讛砖讞讝转 住讻讬谉 砖驻讜讚 砖谞专爪诐 讗住讜专 诇转拽谞讜 讗驻讬' 诇专"讬 讗"讻 诪转谞讬' 讗转讬' 诇讻"注 讜讻' 讛转讜住驻讜转 砖诇驻谞讬谞讜 讜讝"诇 驻专"讬 诪讚诇讗 诪驻诇讬讙 讘讬谉 诪驻讜讞 砖诇 讗讜诪谞讬谉 诇诪驻讜讞 砖诇 讘注讛"讘 讻讬 讛讬讻专 讚诪驻诇讬讙 讘砖诇 讗讜诪谉 讘讬谉 诪驻讜讞 诇砖驻讜驻专转 诪砖诪注 讚讻诇 讛诪驻讜讞讬诐 讗住讜专讬诐 讗驻讬诇讜 砖诇 讘"讛 谞诪讬 讜讬砖 诇讬讝讛专 砖诇讗 诇谞驻讞 讘讜 讻诇诇 诪讬讛讜 讛注讜诇诐 谞讛讙讜 讘讜 讛讬转专 注"讬 诇讛驻讻讜 诪诇诪注诇讛 讜讗诪专 诪讜专讬 讛专"驻 谞"注 讚讬砖 诇讚讞讜转 诪"砖 诪讚诇讗 诪驻诇讬讙 讜讻讜' 讚砖诪讗 讛讗 注讚讬驻讗 诇讬讛 讚讻讜诇讛 讘砖诇 讗讜诪谉 拽讗 诪讬讬专讬 注"讻 讗讻谉 讛专讗"砖 讻' 砖讗讬谉 诇讛拽诇 诪讚诇讗 讗砖讻讞 讛讬转讬专讗 讗诇讗 讘砖驻讜驻' 诪讻诇诇 讚讻诇 诪驻讜讞讬诐 讗住讜专讬诐 注"讻 讜讻"讻 讛住诪"讙 讜讝"诇 讗讬谉 谞讜驻讞讬谉 讘诪驻讜讞 讘讬"讟 讻讚讬 砖诇讗 讬注砖讛 讻讚专讱 砖讛讗讜诪谞讬诐 注讜砖讬谉 讗讘诇 谞讜驻讞讬谉 讘砖驻讜驻专转 讻' 专"砖 讜讘诪驻讜讞讬诐 拽讟谞讬诐 砖诇谞讜 诪讜转专 讛专讙讬诇讬谉 诇讘注"讘 讘诇讘讚 讜诇讗 诇讗讜诪谞讬诐 诇讗 诇诪诇讗讻转 谞驻讞讬谉 讜诇讗 诇爪讜专驻讬 讝讛讘 讜讻住祝 诪"诪 讗讬谉 诇讛拽诇 诪讚诇讗 砖专讬 讗诇讗 讘砖驻讜驻' 讛讬讬谞讜 砖驻讜驻专转 砖诇 拽谞讛 讗专讜讱 谞拽讜讘' 诪注讘专 诇注讘专 专讗砖讛 讗讞专 讘驻讬讜 讜专讗砖讜 讗' 讘拽专讘 讗爪诇 讛讗砖 讜谞讜驻讞 注"讻 讜讬"诪 诪讛 爪专讬讱 讛住驻专 诇诇诪讚讬谞讜 讗讬讱 诪谞驻讞讬谉 讘砖讜砖驻专转 讜谞"诇 砖讘讗 诇讜诪专 砖讗"爪 诇砖谞讜转 讻诇讜诪专 诪拽专讘 讗爪诇 讛讗砖 讜谞讜驻讞 讻讚专讻讜 讻诪"砖 讛转讜住驻转 讙讘讬 诪驻讜讞 砖谞讛讙讜 讛讬转专 注"讬 砖讬谞讜讬 注"讻 讻' 讛住驻专 讚讘诪驻讜讞 讗驻讬' 注"讬 砖讬谞讜讬 讗住讜专 讜讙讘讬 砖驻讜驻专转 讗"爪 砖讬谞讜讬 讻诇诇 转讜 砖谞讬谞讜 诇砖诐 讗讬谉 驻讜爪注讬谉 讗转 讛拽谞讛 诇爪诇讜转 讘讜 诪诇讬讞 驻专砖"讬 诇转转 拽专讜诪讜转讬讜 转讞转 讛爪诇讬 注诇 讛讗住讻诇讗 诇驻讬 砖注讜砖讛 讗讜转讛 讻诇讬 讚讻诇 诪讬讚讬 诇讛砖转诪砖 讘讜 讛讜讬 转讬拽讜谉 讻诇讬 讜讛专诪讘"诐 驻讬' 讗讬谉 驻讜爪注讬谉 讗转 讛拽谞讛 诇注砖讜转讜 讻诪讜 砖驻讜讚 诇爪诇讜转 讘讜 诪诇讬讞 讗讘诇 驻讜爪注讬谉 讗转 讛讗讙讜讝 讘诪讟诇讬转 驻讬' 讜诪讻讛 注诇 讛诪讟诇讬转 讻讚讬 诇砖讘讜专 讛专讘讛 讗讙讜讝讬诐 讘讘转 讗' 讜讗讬谉 讞讜砖砖讬谉 砖讜诪讗 转拽专注 讛诪讟诇讬转 讗驻讬' 拽讜专注转 诇讗 讗讬讻驻转 诇讜 讚讗讬谉 讝讛 拽讜专注 注"诪 诇转驻讜专:


讚讬谉 讚砖讘转 讗讬谞讜 拽讜讘注转 讚讘专 砖诇讗 谞讙诪专讛 诪诇讗讻转讜 诇诪注砖专 讗驻讬' 专讗讛 驻谞讬 讛讘讬转 讗讘诇 讚讬讘讜专 砖驻讬专 拽讘注 讜砖"砖 讬讞讜讚 讜讚讘专 砖谞讙诪专讛 诪诇讗讻转讜 拽讜讘注 讘砖讘转 讜讻谉 转专讜诪讛 讜讞爪专 讜诪拽讞 讜讗砖 讜诪诇讞 讗讬谉 拽讜讘注讬谉 讗诇讗 讘讚讘专 砖谞讙诪专讛 诪诇讗讻转谉 讜专讗讘"讚 讗讜诪专 讗祝 讛讻讜讘砖 讘讞讜诪抓 讜讘讬讗专 讚专讜讘 注"讛 诪注砖专讬谉 讜诪注砖专讬谉 讚诪讗讬 诪注"讛 讗驻讬' 讘讚讘专 砖诇讗 谞讙诪专讛 诪诇讗讻转讜 诇讞讜诪专讗 讘注诇诪讗 (讗"讛 讻"讝 诇讗 讛讬讛 专砖讜诐 讘讛注转拽 讗讜诇讬 讻砖讙讙讛 讛讬讜爪讗转 诪诇驻谞讬 讛砖诇讬讟 讗讜 诇讛讬讜转讜 讘诇转讬 谞讛讜讙 讜诪"诪 讻转讘转讬 讜专诪讝转讬 讜讗诐 讗讜诇讬 讟注讬转讬 讗转讬 转专讬谉 诪砖讜讙转讬 讜讛砖诐 讛讬讜讚注 讜注讚 讻讬 诇讟讜讘讛 讻讜讜谞转讬 讜讗转讛 讚讜专砖 讛谞拽讜讚讛 讘讻诇 讻讘讜讚讛):


诪转谞讬' 讜注讜讚 讗专"讗 注讜诪讚 讗讚诐 注诇 讛诪讜拽爪讛 驻讬' 讛爪专讬讱 讛讝诪谞讛 讜讛讝诪谞讛 诪讜注诇转 讻讙讜谉 讗讞讚 讜诇讗 讗讞讝讬 讻讚讗讬' 讘驻' 讗"爪 注"砖 讘砖讘讬注讬转 砖讗讬谉 诪注砖专 谞讜讛讙 讘讛 讜讗讬谞讜 诪讞讜住专 讗诇讗 讛讝诪谞讛 讜讗讜诪专 诪讻讗谉 讗谞讬 讗讜讻诇 诇诪讞专 驻讬' 讜住讙讬 讘讛讻讬 讚讬砖 讘专讬专讛 讜讞讻"讗 注讚 砖讬专砖诐 讘住讬诪谉 讜讗讜诪专 诪讻讗谉 讜注讚 讻讗谉 讚住"诇 讗讬谉 讘专讬专讛 讻讱 驻专砖"讬 诪砖诪注 讚讘讘专讬专讛 诪诪砖 驻诇讬讙讬 讜转讬诪讗 讗"讻 诇驻讬 诪讛 讚拽"诇 讚讘讚专讘谞谉 讗诪专讬谞谉 讘专讬专讛 讘讻诇 注谞讬谉 讻诪"砖 讘注' 讛驻专讛 讘砖诪注转转' 讚讘专讬专讛 讜讗"讻 讛讜讗 谞讙讚 讛诇讻讛 讚讛讗 拽"诇 讘讻诇 讚讜讻转讗 讛诇讻讛 讻讞讻诪讬诐 诇讙讘讬 讬讞讬讚 讗诇讗 谞专讗讛 讚诇讗讜 讚讜拽讗 讘讘专讬专讛 驻诇讬讙讬 讚讛讗 诇注讬诇 讙讘讬 拽谉 讘驻"拽 注专讬讱 讛讗 讗讬驻讻讗 砖诪注讬谞谉 讚诇讘"讛 讬砖 讘专讬专讛 讜诇讘"砖 诇讬转 诇讛讜 讘专讬专讛 讜诪住讬拽 讘诪住拽谞讗 讚驻诇讜讙转讬讬讛讜 诇讗讜 讘讘专讬专讛 转诇讬讗 讗诇讗 讛讻诇 转诇讜讬 讘讝讬诪讜谉 讗讬 住讙讬 讘讝讬诪讜谉 讻讚讬 诇住诪讜讱 注诇讬讜 诇诪讞专 讗讜 诇讗 讜讻' 讛转讜住驻讜转 讝"诇 讘讬专讜砖诇诪' 诪拽砖讛 诪讬讞诇驻讗 砖讬讟转讬讬讛讜 讚讘讬转 砖诪讗讬 诇注讬诇 拽讗诪专 诇讗 讬讟讜诇 讗诇讗 讗诐 讻谉 谞注谞注 诪讘注讜讚 讬讜诐 讜讛讻讗 拽讗诪专 讚讘讗诪讬专讛 讘注诇诪讗 住讙讬 讚讛讗 讻讘讬 讗诇讬注讝专 砖诪讜转讬 讛讜讗 诪转诇诪讬讚讬 砖诪讗讬 讛讜讗 讜讬砖 诇讜诪专 讚诇讗 拽砖讬讗 讚诇讗 诪讞诇驻讬 砖讬讟转讬讬讛讜 讚诪讜拽爪讛 讚讘注诇讬 讞讬讬诐 注讚讬祝 讜诪讞诪专讬谞谉 讟驻讬 讗讘诇 拽砖讛 讚讞诇驻讬 砖讬讟转讬讬讛讜 讚讘讬转 讛诇诇 讚诇注讬诇 拽讗诪专 讚讗讜诪' 诪讻讗谉 讗谞讬 谞讜讟诇 诇诪讞专 住讙讬 讜讛讻讗 拽讗诪专 讞讻诪讬诐 讚讛诇讻讛 讻讜讜转讬讬讛讜 讘注讬谞谉 砖讬专砖诐 讜讬砖 诇讜诪专 讚砖讗谞讬 讛讻讗 讚讗拽爪讬讬讛讜 讘讬讚讬诐 注讚 讻讗谉 讜诪住讬拽 讘住讜讙讬讗 讚讜拽讗 注专讘 砖讘转 讘砖讘讬注讬转 讚诇讗讜 讘专 注砖讜专讬 讛讜讗 讛讗 砖讗专 砖谞讬 砖讘讜注 讛讻讬 谞诪讬 讚讗住讜专 诪砖讜诐 讜诪注砖专 讗祝 注诇 驻讬 讚讗讬讬专讬 讘诪讜拽爪讛 讚讛讬讬谞讜 转讗谞讬诐 砖讛注诇谉 诇讬讬讘砖谉 讜诪砖讜诐 讛讻讬 诪讜拽爪讛 讛讜讗 讜讗驻讬诇讜 讛讻讬 砖讘转 拽讜讘注转 诇诪注砖专 讚讗"诇 诪讛 砖讗讜诪专 诪讻讗谉 讗谞讬 讗讜讻诇 诇诪讞专 讛讜讗 讚拽讘注 讬讛 注诇讜讬讛 讛讗 住讘讬专讗 诇讬讛 讻诇 讚讘专 讛专讗讜讬 诇讛讞讝讬专 讛诪讜转专 讚讛讬讬谞讜 诪诪讛 砖谞讜讟诇 诇讗讻讬诇讛 讜讛诪讜转专 专讗讜讬 诇讛讞讝讬专 讗诇讬讜 讗讬谞讜 拽讜讘注 讜诇讗 讗砖讻讞谉 讚拽讘注 讻讬 讗诐 谞讟诇 讟诪讗 诪讻诇讬 讟讛讜专 砖谞讟诪讗 诪讛 砖谞讟诇 讚诇讗 诪爪讬 诇讛讞讝讬专 讗诇讬讜 讗转 讛谞讜转专 讻讚讬 砖诇讗 讬讟诪讗 讗转 讛讻诇 讜讻"砖 讛讬讻讗 砖诇讗 讻讟诇 讻诇诇 讗诇讗 砖拽讘注 讘讚讬讘讜专讬' 讚讞砖讘讬谞谉 讻讗诇讜 诪讜讞讝专讬谉 讜注讜诪讚讬谉 讗诇讗 讘注"讻 砖讘转 拽讜讘注转 讗驻讬诇讜 讚讘专 砖诇讗 谞讙诪专讛 诪诇讗讻转讜 讗讘诇 讞讻诪讬诐 讚驻诇讬讙讬 注诇讬讛 讘讘专讬专讛 诪砖诪注 讛讗 诇讻诇 砖讗专 诪讬诇讬 诪讜讚讜 诇讬讛 诇专讘讬 讗诇讬注讝专 讜讗"讻 讗讬讻讗 谞诪讬 诇讚讬讜拽讗 讟注诪' 讚砖讘讬注讬转 讻讜' 诪讻诇 诪拽讜诐 讗讬讻讗 诇诪讬讚讞讬 砖讗谞讬 讛讻讗 讚拽讘注 讘讚讬讘讜专讬诐 讗讘诇 砖讘转 讗讬谞讛 拽讜讘注转 讛讬讻讗 砖诇讗 谞讙诪专讛 诪诇讗讻转讜 讜讞讻诪讬诐 诇讗 住讘讬专讗 诇讬讛 讛讗 讚专讘讬 讗诇讬注讝专 讻诇 讚讘专 讛专讗讜讬 诇讛讞讝讬专 讜讻谉 讛诇讻讛 讚砖讘转 讗讬谞讛 拽讜讘注转 讚讘专 砖诇讗 谞讙诪专讛 诪诇讗讻转讜 诇诪注砖专 讗驻讬诇讜 专讗讛 驻谞讬 讛讘讬转 讗讘诇 讚讬讘讜专 砖驻讬专 拽讘注 讜讻"砖 讬讞讜讚 讜驻专讬讱 讘住讜讙讬讗 讜诪讬 住讘专 专讘讬 讗诇讬注讝专 讚砖讘转 拽讜讘注转 讜专诪讬谞讛讜 讛讬讛 讗讜讻诇 讘讗砖讻讜诇 讜谞讻谞住 诪讙讬谞讛 诇讞爪专 专讘讬 讗诇讬注讝专 讗讜诪专 讬讙诪讜专 讚住讘讬专讗 诇讬讛 讚讞爪专 讗讬谞讜 拽讜讘注转 讚讘专 砖讗讬谞讜 谞讙诪专 诪诇讗讻转讜 讜住转诐 讗砖讻讜诇 诇讗讜 讙诪专 诪诇讗讻讛 讛讜讗 讚诇讚专讬住讛 拽讬讬诪讗 讻讱 驻讬专砖 专砖"讬 专' 讬讛讜砖注 讗讜诪专 诇讗 讬讙诪讜专 讚拽住讘专 讞爪专 拽讜讘注转 讻讜' 讞砖讻讛 诇讬诇 砖讘转 专讘讬 讗诇讬注讝专 讗讜诪专 讬讙诪讜专 讚讗讬谉 砖讘转 拽讜讘注转 讚讘专 砖诇讗 谞讙诪专讛 诪诇讗讻转讜 讜专' 讬讛讜砖注 讗讜诪专 诇讗 讬讙诪讜专 驻讬' 讚住讘讬专讗 诇讬讛 拽讜讘注转 讗诇诪讗 讚专讘讬 讗诇讬注讝专 住"诇 砖讘转 讗讬谞讛 拽讜讘注转 讜诪砖谞讬 讛转诐 讻讚拽转谞讬 讟注诪讗 专讘讬 谞转谉 讜讗讜诪专 诇讗 讻砖讗诪专 专讘讬 讗诇讬注讝专 讬讙诪讜专 讘讞爪专 讬讙诪讜专 讗诇讗 讬讜爪讬讗 讞讜抓 诇讞爪专 讬讙诪讜专 讜诇讗 讻砖讗诪专 专讘讬 讗诇讬注讝专 讬讙诪讜专 讘砖讘转 讬讙诪讜专 讗诇讗 诪诪转讬谉 诇诪讜爪讗讬 砖讘转 讜讬讙诪讜专 讗讘诇 讘砖讘转 诇讗 讚住讘讬专讗 诇讬讛 砖讘转 拽讘注讛 讜驻讬专砖 专砖"讬 讚讛"讙 讜诇讗 讻住驻专讬诐 砖讻' 讘讛谉 讘砖讘讜砖 讜诇驻"讝 爪"诇 讚专' 讬讛讜砖注 住"诇 讗祝 讘诪"砖 诇讗 讬讙诪讜专 讜讛诇讻讛 讻专' 讬讛讜砖注 诇讙讘讬 讻"讗 讜专砖"讬 讻转讘 讜诇讗 讚诪讬 诇转讬谞讜拽讜转 砖讟诪谞讜 讚诇诪"砖 诇讗 讬讗讻诇讜 讚讬"诇 讛转诐 讬讞讚讜诐 诇讗讻讬诇转 砖讘转 讗讘诇 讛讻讗 诇讗 讬讞讚讜诐 诇讗讻讬诇转 砖讘转 讗讬 谞诪讬 讚讛转诐 诪讬讬专讬 讘转讗谞讬诐 讚谞讙诪专讛 诪诇讗讻转谉 讗讘诇 讛讻讗 诪讬讬专讬 讘讗砖讻讜诇 砖诇讗 谞讙诪专讛 诪诇讗讻转讜 讛讬讬谞讜 讗诇讬讘讗 讚专"讗 讛讬讗 讚讚讞讬拽 诇讞诇讜拽讬 讘讛讻讬 讻讚讬 砖转讛讗 住转诪讛 讚诪转谞讬' 讚转讗谞讬诐 诪讬转谞讬讬讗 讗祝 讗诇讬讘讬讛 讗讘诇 诇驻讬 讛讗诪转 讚讛诇讻讛 讻专' 讬讛讜砖注 讗讬谉 讞讬诇讜拽 讜诇注讜诇诐 拽讜讘注转 讗祝 诇诪"砖 讻讚讘专讬 专' 讬讛讜砖注 讚讛诇讻转' 讻讜讜转讬' 诇讙讘讬 讻"讗 讜拽' 讚诪住拽讬谞谉 诇拽诪谉 讚专' 讬讜讞谞谉 讗诪专 诇讛讚讬讗 讚砖讘转 讗讬谞讜 拽讜讘注转 讻诇诇 讚讘专 砖诇讗 谞讙诪专讛 诪诇讗讻转讜 讜讚讜讞拽 诇讜诪专 讚驻诇讬讙 讗转专讜讜讬讬讛讜 讜注讜讚 讗诪讗讬 拽讗诪专 诇拽诪谉 讙讘讬 专' 讬讜讞谞谉 诇讗驻讜拽讬 诪讛诇诇 讜诇讗 讗诪专 诇讗驻讜拽讬 诪专"讗 讜专"讬 注"讻 谞专讗讛 讚讛讗讬 讚讗砖讻讜诇 讘谞讙诪专讛 诪诇讗讻转讜 拽讗诪专 讜专讗讜讬谉 诇讚专讬讻讛 讜讙诪' 讚驻专讬讱 诪讜讻讞 讘"砖 讛讜讗 讚驻专讬讱 讚讗诇诪' 砖诪注讬谞谉 诇专"讗 讚讗驻讬诇讜 讚讘专 砖谞讙诪专讛 诪诇讗讻转讜 砖讘转 讗讬谞讛 拽讜讘注转 讜讛专诪"讘诐 讬砖 讙讬专住讗 讗讞专转 讘驻"讞 讚转专讜诪讛 讜讛"讙 讞砖讻讛 诇讬诇 砖讘转 专' 讬讛讜砖注 讗讜诪专 讬讙诪讜专 讜专"讗 讗讜诪专 诇讗 讬讙诪讜专 讜讗"讻 诇驻讬 诪讛 砖驻讬专砖 专' 谞转谉 讬讙诪讜专 诇诪"砖 讛讬讬谞讜 讗诇讬讘讗 讚专' 讬讛讜砖注 讚讛诇讻转讗 讻讜讜转讬讛 讜讻谉 注住拽 讛专诪"讘诐 诇讛讚讬讗 讚讬讙诪讜专 讘诪"砖 讘讛' 诪注砖专讜转 讜诪驻讬' 讻"砖 讚讝专注讬诐 诪砖诪注 谞诪讬 讚住"诇 讛讗讬 讙讬专住讗 砖讛拽砖讛 诇砖诐 诪讛讗 讚讗诪专 专' 讬讜讞谞谉 讘注"讘 讚诪注砖专讜转 讘讬专讜砖诇诪讬 讘砖讘转 讟讜讘诇讜转 讘驻讬专讜转 砖诇拽讟谉 诇讗讻讬诇转 砖讘转 讜爪"诇 讚诇讗 讗诪专讜 讬讙诪讜专 诇诪"砖 讗诇讗 诪驻谞讬 砖讛转讞讬诇 讘讛讬转专 注"讻 讜讗讬 讛讜讬 住"诇 讙讬专住转 住驻专讬诐 砖诇驻谞讬谞讜 讚讛讬讬谞讜 讙专' 专砖"讬 诪讛 讛拽砖讛 诪专' 讬讜讞谞谉 讛讗 住"诇 讻专' 讬讛讜砖注 讚讛诇讻转讗 讻讜讜转讬讛 讜转讬诪讗 讛讜讗 讚讛讗 诪讜讻讞 诪住讜讙讬讗 讚讛讻讗 诇讛讚讬讗 讚讙专住讬' 专"讗 讗讜诪专 讬讙诪讜专 讚讗诇"讻 诪讗讬 诪拽砖讛 诪专"讗 讚讛转诐 讗专"讗 讚讛讻讗 讜诪"诪 讗讬讻讗 诇讬讬砖讘 诇驻讬 专"砖 讚讝专注讬诐 讚住"诇 诪讛 讚拽讗诪专 讻' 谞转谉 诇讗 讻砖讗诪专 专"讗 讬讙诪讜专 讻讜' 讛讬讬谞讜 讚诇讗 驻诇讬讙讬 专"讗 讜专' 讬讛讜砖注 讗讛讚讚讬 讻讬 诪讛 讚讗诪专 讻"讗 讬讙诪讜专 讛讬讬谞讜 讘诪"砖 讜诪讛 砖讗诪专 专' 讬讛讜砖注 诇讗 讬讙诪讜专 讛讬讬谞讜 讘砖讘转 讗讘诇 诪"诪 诪讛 砖驻讬' 谞诪讬 诇砖诐 讚讗讬讬专讬 讘讗砖讻讜诇 砖诇讗 谞讙诪专讛 诪诇讗讻转讜 讜讗驻"讛 砖讘转 拽讜讘注转 讜诇讬转讗 讻诪讜 砖驻讬' 讜诪"诪 拽砖讛 讗祝 诇驻讬专讜砖讜 诪谞"诇 讚诇讗 驻诇讬讙讬 专"讗 讜讻"讬 讚诇诪讗 砖驻讬专 驻诇讬讙讬 讜专' 讬讛讜砖注 住讘专 讗祝 讘诪"砖 诇讗 讬讙诪讜专 讜讛专诪"讘诐 注讬' 谞诪讬 讚驻诇讬讙讬 讜驻住拽 讘转专讜讜讬讬讛讜 讻专' 讬讛讜砖注 讜讙诐 诇讗 注讬' 讛讻"砖 讚讗讬讬专讬 讘讚讘专 砖诇讗 谞讙诪专讛 诪诇讗讻转讜 讗诇讗 砖诪讛驻讱 讛讙讬' 讚讘专讬 专"讬 诇讚讘专讬 专"讗 讜诇讬转讗 讻讚驻讬' 砖讜讘 诪爪讗转讬 讘注讬' 讛诪砖谞讬讜' 砖诇 专' 注讜讘讚讬讛 砖讻转讘 诇讛讚讬讗 讻讚讘专讬 讜讝讛 诇砖讜谞讜 讞砖讻讛 诇讬诇 砖讘转 讜讛讬讛 讗讜讻诇 讗讻讬诇转 讗专注讬 讜砖讘转 拽讜讘注转 诇诪注砖专 讜讗驻讬' 讗讻讬诇转 讗专注讬 讗住讜专讛 讬讙诪讜专 诇诪"砖 讗讘诇 讘砖讘转 注爪讜诪讜 诪讜讚讛 讚讗住讜专 诇讗 讬讙诪讜专 讗驻讬诇讜 诇诪"砖 注讚 砖讬注砖专 讜讛诇讻讛 讻专' 讬讛讜砖注 注"讻 转讜 讻讬 讗转讗 专讘讬谉 讗"专 讬讜讞谞谉 讗' 砖讘转 讜讗讞讚 转专讜诪讛 讜讗' 讞爪专 讜讗讞讚 诪拽讞 讻讜诇谉 讗讬谞谉 拽讜讘注讬谉 讗诇讗 讘讚讘专 砖谞讙诪专讛 诪诇讗讻转讜 讜讗讬谉 诇讜诪专 讗诐 谞讙诪专讛 诪诇讗讻转讜 诇诪讗讬 谞"诪 讻诇 讛谞讬 拽讜讘注讬谉 讜讬"诇 讚拽讜讘注讜转 讗祝 讻砖诇讗 专讗讛 注谞讬 讛讘讬转 讻谉 驻专' 讛转讜' 讜讛专诪讘"诐 讻转讘 讜讝讛 诇砖讜谞讜 讗' 诪砖砖讛 拽讜讘注 讛注讬专讜转 诇诪注砖专讜转 讛讘讬转 讜讛诪拽讞 讜讛讗砖 讜讛诪诇讞 讜讛转专讜诪讛 讜讛砖讘转 讜讻讜诇谉 讗讬谞谉 拽讜讘注讬谉 讗诇讗 讘讚讘专 砖谞讙诪专讛 诪诇讗讻转讜 讻讬爪讚 驻讬专讜转 砖讚注转谉 诇讛讜诇讬讻讬谉 诇讘讬转讜 讗注"驻 砖谞讙诪专讛 诪诇讗讻转讜 讗讜讻诇 诪讛谉 讗讻讬诇转 讗专注讬 注讚 砖讬讻谞住讜 诇讘讬转 谞讻谞住讜 诇讘讬转 谞拽讘注讜 诇诪注砖专' 讜讗住讜专 诇讗讻讜诇 诪讛谉 注讚 砖讬注砖专 讜讻谉 讗诐 诪讻专谉 诪讘讜砖诇讬谉 讘讗讜专 讗讜 讻讘砖谉 讗讜 讛驻专讬砖 诪讛谉 转专讜诪讛 谞讻谞住 讛砖讘转 注诇讬讛谉 诇讗 讬讗讻诇 注讚 砖讬注砖专 讗注"驻 砖诇讗 讛讙讬注讜 诇讘讬转 注"讻 讜讛专讗讘"讚 讛砖讬讙讜 讜讗诪专 讗祝 讛讻讜讘砖 讘讞讜诪抓 讚讘诪砖谞讛 诪谞讗讜 砖谞讬诐 转讜 诪住拽讬谞谉 讘住讜讙讬讗 转谞谉 讛诇讜拽讞 转讗讬谞讬诐 诪注"讛 讘诪拽讜诐 砖专讜讘 讘谞讬 讗讚诐 讚讜专住讬谉 讘注讬讙讜诇讬诐 讗讜讻诇 诪讛谉 讗专注讬 讜诪注砖专讬谉 讚诪讗讬 砖"诪 转诇转 砖"诪 诪拽讞 讗讬谞讛 拽讜讘注转 讗诇讗 讘讚讘专 砖谞讙诪专讛 诪诇讗讻转谉 讜砖"诪 专讜讘 注"讛 诪注砖专讬谉 讛谉 讜砖"诪 诪注砖专讬谉 讚诪讗讬 诪注"讛 讗驻讬诇讜 讘讚讘专 砖诇讗 谞讙诪专讛 诪诇讗讻转谉 讜诇讗 讗诪专讬谞谉 讗讬谉 注"讛 诪注砖专讬谉 拽讜讚诐 讙诪专 诪诇讗讻转谉 讜讗"讻 爪专讬讱 诇注砖专 讜讚讗讬 讗诇讗 诪注砖专 讚诪讗讬 讜诇讞讜诪专讗 讘注诇诪讗 讛讜讗 注爪诪讜:


讛讚专谉 注诇讱 讛诪讘讬讗 驻专拽 专讘讬注讬





讬讚 讚讜讚

诪讛讜 诇砖讞讟讛 讘讬状讟. 砖讗讙转 讗专讬' 住讬诪谉 住状讚:


讗讞讚 诪讘讬讗 讗转 讛讗讜专. 注讬讬谉 讝专注 讗诪转 讘砖讜状转 住讬诪谉 诪状讚 讜诇砖讜谉 专砖讬壮 砖诐. 诪专讻讘转 讛诪砖谞讛 讞状讗 驻"讟 讚砖讘转 讛状讚. 讞讬讬诐 砖讗诇 讘讞状讘. 讚讘专讬 住讜驻专讬诐 住讬壮 讜讬讜. 转砖讜讘转 诪讛专"讬 拽讜专拽住 注诇 讛专诪讘状诐:


讜注讜讚 讗诪专 专状讗 注讜诪讚 讗讚诐 注诇 讛诪讜拽爪讛 注讬讬谉 讘讛诇讬讻讜转 讗诇讬 住讬诪谉 专状讘. 讜诪讛 砖讛拽砖讛 注诇讬讜 讘砖注专 讛诪诇讱 讞状讗 讚祝 诪状讗 注"讘 讜注状讙 讜诪状砖 讚讗讞讝讬 讜诇讗 讗讞讝讬 诇专壮 讬讛讜讚讗 讛讜讗 讚讛讜讛 诪讜拽爪讛 讗讘诇 诇讗 诇专状砖 讗讞专 讛诪讞讬诇讛 讗砖转诪讬讟转讬壮 诇讬讛 讚讘专讬 讛专诪讘状谉 讘诪诇讞诪讜转 讜讛专讗讘状讚 讘转诪讬诐 讚注讬诐 砖讻转讘讜 诇讛讚讬讗 讚讗讞讝讜 讜诇讗 讗讞讝讜 讗驻讬诇讜 诇专状砖 诪讜拽爪讛 讛讜讛. 讜讻讘专 讻转讘转讬 诪讝讛 诇注讬诇 讘讚祝 讚壮. 专讜讞 讗诇讬壮 讬状讝 注"讙 讜转讜住壮 砖诐 诪专讻讘转 讛诪砖谞讛 讞状讘 驻状讘 讚讬状讟 讛"讟 讜转讜壮 砖诐:

